17-08-2019 15:43 Srbija Politika\n- Srpski nacionalni savet Crne Gore poziva najznačajnije institucije država Crne Gore i Republike Srbije da u što kraćem roku, u međusobnom dogovoru, predlože i usaglase odnos države Crne Gore prema srpskom narodu koji bi proizlazio iz poštovanja najviših standarda koji važe za relativno većinske zajednice u državama Evrope i sveta - navodi se u saopštenju.\nSNS CG smatra da su za srpski narod u toj zemlji prestala da važe osnovna ustavna opredjeljenja kao što su sloboda, mir, tolerancija, poštovanje ljudskih prava, multikulturalnost, demokratija i vladavina prava.\n- To se ogleda u onemogućavanju i ometanju izražavanja, čuvanja, razvijanja i javnog ispoljavanja nacionalne, etničke, kulturne i verske posebnosti, kao i na izbor, upotrebu i javno isticanje nacionalnih simbola i obležavanje nacionalnih praznika - ističe Srpski nacionalni savet u saopštenju.\nOni ocenjuju i da je strategija politike aktuelne vlasti u Crnoj Gori da bez obzira na moguće izazivanje teških posledica stvori što povoljniji ambijent za asimilaciju srpskog naroda u Crnoj Gori i to veću netrpeljivost građana Srbije prema Crnoj Gori i svima koji iz nje dolaze, navodi se u saopštenju koje je potpisao predsednik SNV Momčilo Vuksanović.\nSrbomrzac Kurti najavio rat sa Crnom Gorom! Više o tome OVDE.


Vesti online / Vesti / Srbija / Jagland: Nikako ne ugroziti proces u Briselu\nJagland je u razgovoru sa predsednikom Skupštine Srbije Nebojšom Stefanovićem podsetio na neutralan status Saveta Evrope u odnosu na kosovsko pitanje i dodao da su sve aktivnosti Saveta Evrope i procesa monitoringa usaglašene sa zvaničnim Beogradom, navodi se u saopštenju parlamenta.\n"Naglasio je da je proces monitoringa važan za poštovanje standarda Saveta Evrope u poštovanju ljudskih prava i da postoji značajan prostor za delovanje, bez ulaženja u pitanje konačnog statusa, pri čemu ne treba činiti bilo šta što bi ugrozilo proces u Briselu", dodaje se.\nStefanović je rekao da su lokalni izbori na Kosovu, održani 3. novembra, dobar korak, i pored "prigovora na sam proces izbora".\nIstakao je da je bezbednost Srba na Kosovu još uvek razlog za zabrinutost.\n"Izražavajući zahvalnost za principijelno poštovanje pozicije Srbije, kao članice Saveta Evrope, odnosno njenog teritorijalnog integriteta i suvereniteta, Stefanović je zahvalio i na pomoći Stalne delegacije Skupštine Srbije u Parlamentarnoj skupštini Saveta Evrope i ocenio da je njen rad u Savetu Evrope verovatno najaktivniji od pristupanja Srbije toj organizaciji", navodi se u saopštenju.\nKosovo i Metoija\nSRBIJA Jakšić: Incidenti na Kosovu imaju Vučićev rukopis\nSRBIJA "Za pregovore sa EU dovoljno 4 godine"\nSRBIJA Vučić dobio odgovor: Srbija u EU kada...\nSRBIJA "Priština predaleko otišla u sabotiranju sporazuma"\nČetvrtak 07.11.2013. 22:02\nInace ce morati da poslusate tate jezuitskocionisticke i da nas razdelite brze, nego sta biste hteli. Ipak je ovo savet Evrope , a ne EU. Oni bi to odmah napravili da mogu. Problem je srbski narod i Rusija. Još krajem osamdesetih, Saudijska Arabija je u tajnosti kupila na desetine kineskih balističkih projektila „CSS-2“, prenosi Bi-Bi-Si. Mnogi stručnjaci smatrali su da su oni isuviše neprecizni da bi nosili konvencionalne bojeve glave - u slučaju da nose nuklearne, međutim, od manje je važnosti da li će pasti „metar levo ili desno“.


BTC $50.825 +0,12%\nETH $4.340 -0,34%\nBNB $579 -1,83%\nSOL $193 -2,02%\nXRP $0,82 -1,43%\nDOGE $0,18 +0,46%\nKineska policija uhapsila je četvoricu osumnjičenih zbog navodno prevarljive kripto šeme u severozapadnom gradu Ksianu koja je koštala investitore 13 miliona dolara.\nPolicija je u Kijangu, severozapadnom gradu Kine, uhapsila glavnog osumnjičenog i tri saučesnika zbog navodne kriptovalutne "piramidalne šemu" za koju se navodi da je oštetila preko 13.000 investitora za 86 miliona juana (13 miliona dolara), prenose lokalne vesti, 18. aprila.\nGlavni osumnjičeni, identifikovan njegovim prezimenom Ženg, navodno je započeo pripreme za šemu u oktobru 2017. godine, koja je koristila altkoin pod nazivom Da Tang Coin (DTC) i koji je povezan sa registrovanom firmom DTC Holding iz Hong Konga.\nFirma je navodno promovisala šemu - koja je prema opisu u izveštajima više kao ponzi šema - posećujući Pnom Pen, Ksian, Ningbo i druge gradove, obećavajući investitorima 80.000 juana (oko 13.000 dolara) dnevno, pod uslovom da ulože 3 miliona juana (480.000 dolara) u kupovinu DTC novčića, koji se prodavao za 3 juana (0,50 dolara) po tokenu. Prema lokalnim izveštajima, osumnjičeni su uspeli da privuku veliki obim investicija u vrlo kratkom periodu, između 15. i 28. marta 2018.\nPolicija je takođe primetila da je kompanija angažovala "čoveka koji izgleda kao stranac" kako bi o sebi stvorila sliku blokčein startapa sa inostranom podrškom. Profit je obećan od budućeg uvođenja DTC-a na utvrđene kripto berze, a investitori su bili uvereni da će novčići imati stvarnu primenu u obrazovanju i plaćanjima, prema lokalnim izvorima.\nProšle godine, preko 47.000 ljudi je nasamarila lažna kriptovalutna višeslojna marketinška (MLM) šema (slična piramidalnoj šemi) u Kini, što je dovelo do 37 hapšenja od avgusta 2017. U januaru ove godine, kinesko Ministarstvo za narodnu bezbednost je objavilo obaveštenje koje je predstavilo njihovu agendu za "čišćenje sajberprostora" od MLM kripto šema.


ODRŽAN PRVI MEMORIJALNI AERO KUP "MILENKO PAVLOVIĆ"- PEHAR U TRSTENIK - Objektiva\nAutor objektiva 07/05/2022\nNa aerodromu u Divcima (LYVA) održan je prvi Aero kup “Milenko Pavlović” koji su organizovali članovi Aero kluba Valjevo u čast tragično nastradalog pilota-pukovnika Milenka Pavlovića, koji je poginuo braneći nebo iznad Valjeva 4.maja 1999.godine.\n“Namera nam je da ovo postane tradicionalni Kup, kojim ćemo održati sećanje na heroja, komandanta 204. avijacisko-lovačkog puka, koji je tragično nastradao nad valjevskim nebom, u nerevnopravnoj borbi protiv NATO alijanse“, rekao nam je Predrag Milošević, pilot iz Aero kluba Valjevo.\nDanas su se nadmetale četiri posade, dve iz Trstenika, jedna iz Paraćina, i jedna iz Valjeva. Nakon dobijenih zadataka, imali su jednočasovnu navigacionu pripremu pre poletanja, a potom su u petominutnim razmacima krenuli i u izvršenje istih. U toku leta imali su zadatak da prepoznaju određene objekte na snimcima napravljenim iz vazduha, preleteli su simbolično Gornje Crnjiljevo, rodno mesto pukovnika Pavlovića, potom i mesto pada aviona, a u cilju je bilo potrebno što preciznije sleteti na obeležena mesta.\nNakon 50-minutnih letova najveće umeće pokazala je posada iz Trstenika koju su činili Aleksandar Unčanin i Dejan Sarić, drugo mesto pripalo je još jednoj posadi Aero kluba Trstenik u sastavu Todorović/ Ignjatović, dok je treća bila posada iz Paraćina u sastavu Naumović/ Šaletić. Valjevski dvojac Petrović i Nerandžić zauzeo je četvro mesto.\n“Veoma smo srećni jer nije lako pobediti u konkurenciji iskusnih pilota. Treba dosta umešnosti, znanja i preciznosti, a posebno smo srećni jer smo osvojili pehar na prvom Memorijalu, što će biti upisano u istoriji Srpskog vazduhoplovstva“, reči su pobeničkog dvojca nakon uručenja nagrada.\nDivci su ovim Memorijalom podsetili na neka davna vremena, kada je na aerodromu bilo redovnih dešavanja. Pored učesnika, dosta gostiju iz drugih gradova Srbije, porodica sa malom decom, vraća se vera da trogodišnji trud novog rukovodstva Aero kluba Valjevo izlazi na videlo.\n“Pri organizaciji današnjeg Memorijala imali smo značajnu pomoć Pink Air-a u vidu goriva potrebnog za današnje letove, Privredne avijacije JAT-a, pekare Mirona, a kao donatori su se pojavili i pripadnici 31. klase pilota VVA (klasa pukovnika Milenka Pavlovića). Sa nama je bila i porodica pukovnika Pavlovića, i oni su uručivali nagrade. Učinićemo sve da ovaj Memorijal postane tradicionalan i u narednim godinama očekujemo još više učesnika“, kaže Slobodan Andrić, predsednik Aero kluba Valjevo.\nVeć sledećeg vikenda, u nedelju, 15.maja, u Divcima biće održan peti tradicionalni skup modelara, a broj do sada prijavljenih učesnika je uvertira u jedan lep i zanimljiv događaj.\nObjektiva fotoOstali sportoviSportVesti


Datum kreiranja četvrtak, 21 Septembar 2017 12:49\nDanas je održana finalna diskusija na međunarodnoj omladinskoj konferenciji koja se održava u Gradačcu od 18. septembra 2017. a koja je okupila četrdesetak mladih lidera, volontera i profesionalaca iz šest zemalja regije i Republike Njemačke.\nKonferencija se bavi problemima mladih, s posebnim osvrtom na migracije mladih ljudi iz zemalja nastalih raspadom bivše Jugoslavije. Projekt finansira Njemačka nacionalna agencija, autorizirana za implementaciju Erasmus+ programa, a podržan je od Evropske Komisije.\nNa današnjoj diskusiji mogla su se čuti razna razmišljanja i tumačenja sadašnjeg stanja mladih. Jedan od zaključaka jeste da migracija i mobilnost mladih trenutno predstavlja jedan od gorućih problema u Bosni i Hercegovini i da treba raditi na poboljšanju uslova za život kako bi mladi ostali u BiH. Također bilo je riječi i o nezaposlenosti mladih gdje su najnovija istraživanja pokazala da mladi ne napuštaju Bosnu i Hercegovinu isključivo zbog posla nego da se ne osjećaju sigurno zbog nedostatka uspostavljenog sistema vrijednosti u državnim i drugim upravnim organima i da zbog treba mijenjati društveno političke prilike u našoj zemlji.\nImplementacijski partneri su Institut za razvoj mladih ”Kult” i Gimnazija ”Obala” iz Bosne i Hercegovine, Volonterski centar Skopje iz Makedonije, MladiinfoMontenegro iz Crne Gore, Hrvatski filmski savez iz Hrvatske, nevladina organizacija ”Duga” i Ekološki centar Vojvodina iz Srbije, Omladinski centar Velenje iz Slovenije te Ured za mlade iz Nurnberga i nevladina organizacija ”Memos” iz Njemačke.


► Dimitrije Boarov: Strani društveni i politički uticaji\nTo, na jednoj strani, znači da će u maloprodaji u Srbiji doći do neke vrste „duopola“ hrvatskog Agrokora i belgijskog Delezea, a na drugoj strani, što navodno brine srpske tabloide, „hrvatski tajkun“ će steći poziciju da „preko noći ojača i svoj i inače značajan društveno-politički uticaj“ i u regionu i u Srbiji. Tako, na primer, piše u poslednjem broju ovdašnjeg nedeljnika Akter u „kover storiju“ naslovljenoj uz očiglednu nacionalnu strepnju: „Hrvatska kontrola nad srpskim tržištem“.\nDakako, i deo slovenačke štampe je takođe iz sličnih razloga zabrinut zbog prodaje Merkatora Todoriću, pa i tamo pišu da njihova vlada napušta slovenački nacionalni interes, pritisnuta krizom u svom bankarskom sektoru.\nUzgred budi rečeno, slična halabuka u slovenačkoj javnosti i medijima prošle godine sprečila je Todorića da kupi kontrolni paket akcija u Merkatoru za 832 miliona evra, pa ga je ove godine morao platiti skoro duplo manjim kreditom Evropske banke za obnovu i razvoj (EBRD). Toliko o „učinkovitosti“ nacionalnog oklevanja da se prodaju navodno vitalni „nacionalni resursi“ dok još imaju pristojnu cenu.\nNe ulazeći ovde u složeno pitanje zašto svaki trgovinski lanac mora stalno da se širi pod pritiskom prirode delatnosti i rigoroznog zakona ekonomije obima (da bi opstao u konkurenciji divova), ovde ćemo ograničiti pažnju samo na pitanje spomenutog „društvenog i političkog uticaja“ vlasnika takvih megatrgovaca na države u kojima posluju i u kojima zahvataju znatan udeo finalne prodaje.\nPrvo treba primetiti da Todorić doista nije u samoj Hrvatskoj bio na udaru nekih velikih medijskih kampanja, što neki srpski posmatrači smatraju da je posledica njegovog uticaja na tamošnju medijsku industriju, pa i na tamošnju politiku.\nNe potcenjujući taj mogući uticaj, moramo primetiti da Agrokor ipak nije imao takav teret hipoteka i afera kakve su imali vlasnici drugih trgovinskih lanaca u Hrvatskoj koje je postepeno preuzimao kada su padali u krizu, a teško je dokazati i da je imao direktan uticaj na bilo koju hrvatsku vladu, koje su proteklih osam godina bile pod paskom i nadzorom evropskih institucija u procesu pregovaranja o ulasku Hrvatske u Evropsku uniju.\nA šta se, glede tog „društvenog i političkog uticaja“, može očekivati od dolaska Todorića za „drugog najvećeg“ trgovaca u Srbiji? Pa, posle hapšenja Miškovića, i to posle prodaje njegovog trgovinskog lanca Delezeu, teško se može očekivati da će Todorić u Beogradu biti u prilici da „usmerava“ neke političke snage u Srbiji, dočim „društveni uticaj“ Agrokora sigurno neće biti beznačajan. Jer, svakodnevica kupovanja dakako utiču na svako društvo, pa je modernizacija maloprodaje poslednjih decenija verovatno jedna od retkih pozitivnih tekovina tranzicionog procesa i u Srbiji.\nNaravno, najtugaljivije je pitanje koliko svaki veliki trgovac utiče i na razvoj industrije i poljoprivrede na određenom državnom tržištu, ako sem profitnih ima i neke druge ciljeve ili, ako je stranac, ako u državi u kojoj mu je sedište dobija određene benefite da bi favorizovao domicilnu proizvodnju na stranim tržištima na kojima je uhvatio trgovačku poziciju.\nSavremeni razvoj velike maloprodaje, kaže gola empirija, u velikoj je meri pokazao da je profitni motiv svakog velikog trgovca jači od nekakvih „nacionalno obojenih ciljeva“ vlasnika megatrgovina – a to se videlo i u Srbiji, gde još nije otkriveno da su „strani trgovački lanci“ izbegavali domaće proizvođače i favorizovali uvoznu robu iz „nacionalnih razloga“ – već su to činili, kad su činili, samo zbog toga što je ta roba bila jeftinija i kvalitetnija.\nJedino što je sigurno „mana“ stranih vlasnika megatrgovina u Srbiji je to što je takve vlasnike teško uhapsiti kada se proceni da su suviše zaradili. A prednost je što, s vremena na vreme, mogu biti optuženi za preveliku skupoću u radnjama i za „stranu eksploataciju“ domaćeg radnog naroda – što deo socijalnog gneva može skrenuti sa domicilne vlade i njenog nacionalnog aparata na strance i strani kapital.


Info – Page 202 – Radio KFOR Srpski\nKulturni centar Akvarijus organizuje Veče ljubavne poezije. Stihove kazuju mitrovački pesnik Dušan Milić i studentkinja glume na Fakultetu umetnosti Milica Grbović, dok u muzičkom delu programa nastupaju Dragana Milić, Milica Vraneš (vokali) i Dejan Popović (gitara). Dušan Milić je već dva puta nastupao u Кulturnom centru Akvarijus, u junu i septembru ove godine, kada je…\nSvet se i dalje bori da što efikasnije suzbije pandemiju korona virusa. Zbog toga je važno da poštujemo savete i preporuke stručnjaka. “Svakodnevno u svetu oboli veliki broj ljudi, veliki broj ljudi umire. Specifično je da prevenciju protiv ovog oboljenja još uvek nemamo, u smislu postojanja vakcinacije, pa se moramo služiti nekim nespecifičnim merama prevencije,…


Hyperloop One uspešno završava DevLoop tunel\nCilj kompanije jeste da se već u prvoj polovini ove godine obava generalna testiranja Hyperloop-a koji je projektovan za maksimalnu brzinu od 1.000 Km/h. Naime, testiranja bi trebalo da se obave na 500 metara dugačkom DevLoop-u, kako bi inženjeri prikupili sve relevantne podatke i informacije radi potencijalnih ispravki – pre nego što sistem bude prvi put komercijalno instaliran u Ujedinjenim Arapskim Emiratima, na potezu između dva najveća grada, Abu Dabija i Dubaija.\nPodsećanja radi, Hyperloop je još prošle godine u maju mesecu prvi put uspešno testirao elektro-magnetni pogon, takođe u Nevadi, ali na otvorenoj i nešto kraćoj stazi. Iako su se u kompaniji nakon testiranja suočavali sa značajnim promenama na samom projektu alii drugim problemima, CEO Hyperloopa Rob Lojd dodao je da su trenutno svi napori i trud usmereni ka ovoj tehnologiji, njenoj realnosti i uspešnoj instalaciji za prva zvanična putovanja, prenosi TechCrunch.\nIzgradnja DevLoop tunela u pustinji Nevada.\nSa dva sata na 12 minuta – što da ne\nSve prednosti ovog projekta, za koji je još ranije podignuta investicija od 80 miliona dolara, najbolje se ogledaju u vremenu koje je potrebo da se pređe distanca između dva pomenta grada u UAE, a brzina od skoro jednog maha, omogućila bi da se putovanje od dva sata smanji na svega 12 minuta. Ipak, kompanija planira da se putem ovog prevoznog sistema na početku uglavnom transportuje roba uz korišćenje maksimalnih brzina – dok bi putnici sve prednosti Hyperloopa trbalo da isprobaju nešto kasnije.


Saradnja Ministarstva prosvete i Fonda B92 na edukaciji o izlaganju dece i mladih suncu - Društvena Odgovornost\nMinistar prosvete, nauke i tehnološkog razvoja Mladen Šarčević i predsednik Upravnog odbora Fonda B92 Veran Matić potpisali su u Beogradu Protokol o saradnji na projektu “Zaštita za sve” čiji je cilj podizanje svesti o odgovornom ponašanju na suncu i štetnim efektima UV zračenja, kao i posledicama ukoliko se mere zaštite ne preduzmu u najranijem uzrastu.\n“Najvažnije je da đaci kroz školske programe, na primer, kroz nastavu fizike mogu saznati više o zračenju, a da kroz međupredmetno povezivanje kroz nastavu biologije povežu znanja. Oni ta znanja mogu potom da prenesu i drugima”,\nkazao je Šarčević i dodao da novi koncept učenja upravo predviđa međupredmetno povezivanje i primenu stečenih znanja.\n“Prethodnim trogodišnjim projektom Fonda B92 “Pregled za sve” učinjen je veliki pomak u podizanju svesti stanovništva o važnosti ranog otkrića promena na koži. Tokom projekta državnim zdravstvenim ustanovama u zemlji donirano je preko 100 dermoskopa, dok je posebnu edukaciju prošlo 777 lekara, pre svega dermatovenerologa. Što je još važnije, na glavnim trgovima tri naša najveća grada pregledano je nekoliko hiljada ljudi, a kod velikog broja njih dijagnostifikovane su promene na koži nakon čega su urađene dalje potrebne intervencije. Zadatak novog projekta “Zaštita za sve” je da se ode još jedan korak napred i da se adekvatnom edukacijom kroz obrazovni sistem ukaže na važnost prevencije i blagovremene zaštite od štetnih uticaja sunčevog zračenja”,\nrekao je predsednik UO Fonda B92 Veran Matić.\nOčekivani ishodi projekta “Zaštita za sve” i prateće kampanje su osposobljenost lekara pedijatara, nastavnika i roditelja da kod dece izgrađuju zdrave navike u prevenciji raka kože, tako da deca sama mogu da prepoznaju rizik i preduzmu mere kako bi se blagovremeno zaštitili od razvoja bolesti.\nProtokol se zaključuje na period od tri godine, koliko je planirano trajanje projekta.


Petrovaradin primamljiv za turiste iz Kine i Japana - News - Turistički svet\nTuristička sezona u Novom Sadu se pred kraj leta veoma dobro ostvaruje i do kraja godine će, bez sumnje, zabeležiti veliki rast i značajniju posetu domaćih, a posebno gostiju iz inostranstva. To potvrđuje Branislav Knežević, direktor Turističke organizacije grada, koji naglašava da je Srpska Atina sve popularnija destinacija i za turiste i za novinare, naročito iz Azije.\n- Veliki broj turista dolazi iz Azije, a interesantno je da smo u maju na našem sajtu imali veću posetu znatiželjnika iz Kine nego iz Srbije - kaže Knežević. - Takođe, zanimljivo je da su za Novi Sad, pored Beograda, veoma zainteresovani turisti iz Turske, pa smo, u saradnji sa TO Srbije, započeli saradnju sa velikim brojem turoperatora iz turskih gradova i regija, što će doneti, očekujemo, velike rezultate, a sada smo svedoci toga da nas posećuju turisti iz dalekih zemalja.\nGoste iz Kine, Japana, Koreje, kako Knežević potvrđuje, najviše interesuju kulturno-istorijsko nasleđe, staro jezgro grada i Petrovaradinska tvrđava.\n- Istraživanja koja sprovodimo pokazuju da su, pored toga, takođe česte posete našim parkovima i da je u svemu tome značajna gastronomska raznovrsna ponuda. Prošle godine smo na sajmu u Pekingu predstavljeni u četiri agencijske ponude, što je doprinelo većoj poseti ove godine. Povratna informacija je, kada je u pitanju Kina, da se gosti iz te zemlje kod nas osećaju bezbedno, veoma prijatno i dobrodošli, rado nas posećuju, i te informacija prosleđuju dalje. Ove godine smo u gostima imali i jednog od najuticajnijih blogera iz Kine, i interesantno je da su mu, tokom šetnje gradskim ulicama, prilazili kineski turisti, koji su ga prepoznali i želeli da se slikaju sa njim. Tako da je to velika akcija ka njima. To su, uz kulturno-istorijsko nasleđe, ključni razlozi dolaska gostiju iz dalekih zemalja - potvrđuje Knežević.\n- Iskoristili smo titulu Novog Sada, grada mladih, a sa druge strane, poneli smo i titulu top 10 destinacija "Lonli planeta" koje treba posetiti u 2019. godini i našli se na visokom trećem mestu. U septembru počinje tromesečna kampanja preko "Lonli planeta", koji ima 16 miliona korisnika, kojoć ćemo da zaista dobro promovišemo naš grad - kaže Knežević.


70 godina od smrti narodnog heroja Mladena Stojanovića\nPovodom obilježavanja 116 godina od rođenja i 70 godina od pogibije narodnog heroja Mladena Stojanovića, u Prijedor je nakon 54 godine stigao njegov sin Vojin, koji živi u Dubrovniku.\nMeđu prvim objektima u Prijedoru je obišao porodičnu kuću Stojanovića koja je obnovljena i kao depadans muzeja otvorena 2007. godine.\n"Ovdje sam bio davne 1958. godine i srećan sam što sam opet ovdje i što su domaćini izuzetno gostoljubivi tako da sam lako prebrodio veliku vremensku prazninu koja postoji od mog posljednjeg boravka u ovom gradu", rekao je Stojanović.\nOn je dodao i da je prije odlaska u penziju radio u JAT-u i putovao po cijelom svijetu, a već dvadeset godina nije putovao nigdje i sa punim srcem doživljava dolazak u Prijedor i roditeljsku kuću.\n"Raskorak između legende i stvarnosti o mojoj porodici i mom ocu postoji, ali bez velike patetike kažem da je moralni lik mog oca podigao ljestvicu moralnih vrijednosti neznatno više nego kod prosječnih ljudi. I bilo je teže živjeti na takav način, iako mogi misle da je meni kao potomku narodnog heroja moralo i trebalo biti lakše, bar u ono vrijeme", rekao je Stojanović.\nPored obilaska porodične kuće Stojanovića, sin legendarnog partizanskog komandanta sa Kozare će danas obići i Partizansko groblje gdje se nalazi grob Mladena Stojanovića, te groblje gdje su sahranjeni prota Sima i Jovanka Stojanović, Mladenovi roditelji,a Vojinovi djed i baka.\nDomaćin njegovog boravka u Prijedoru je opština Prijedor i Muzej Kozare, čiji direktor Milenko Radivojac ističe da je veoma radostan što su dugogodišnji razgovori oko organizovanja ove posjete urodili plodom.\n"Bilo je razgovora da Vojin dođe na otvaranje Spomen kuće porodice Stojanović, ali se ova ideja ostvarila tek sada kada je Opšta bolnica Prijedor izrazila želju da ponovo dobije ime doktora Mladena Stojanovića, za šta je bila potrebna saglasnost njegove porodice", rekao je Radivojac.\nNaime, danas će na Svjetski dan zdravlja, kada zdravstveni radnici Opšte bolnice Prijedor polažu vijence na spomenik doktoru Mladenu Stojanoviću u krugu ove zdravstvene ustanove, njegov sin Vojin i simbolično dati pristanak da ova ustanova ponovo ponese ime njegovo oca Mladena.\nPosjeta Vojina Stojanovića, sa kojim u Prijedoru boravi i njegov brat od tetke Sreten Bila iz Beograda, biće nastavljena i sutra kada će potomke ove čuvene prijedorske porodice primiti i načelnik opštine Prijedor Marko Pavić.


Željka Cvijanović: Protestne note Turkovićeve su licemerje - 11.01.2022, Sputnik Srbija\nŽeljka Cvijanović: Protestne note Turkovićeve su licemerje\nPredsednica Republike Srpske Željka Cvijanović izjavila je da je licemerno to što je ministarka spoljnih poslova u Savetu ministara Bosne i Hercegovine Bisera... 11.01.2022, Sputnik Srbija\nCvijanovićeva je u intervjuu Srni rekla da je to licemerno, jer Turkovićeva i njene stranačke kolege već godinama rade sve što mogu da se odnosi sa tim zemljama pokvare, i ne rade to samo za svoj račun.Turkovićeva, istakla je, ne poštuje Ustav i činjenicu da ministar ne kreira spoljnopolitičke stavove, već to radi Predsedništvo Bosne i Hercegovine, a ministar ih samo provodi i ovo njeno pisanije nije jedini primer.Cvijanovićeva je ocenila da je Turkovićeva kao eksponent jedne politike živi dokaz razloga za neuspeh Bosne i Hercegovine.Komentarišući jučerašnje okupljanje Bošnjaka u Briselu, Cvijanovićeva je rekla da su ti skupovi, kao i galama iz Sarajeva u funkciji privlačenja međunarodne pažnje, te da je to oprobani recept.Cvijanovićeva je poručila da u Bosni i Hercegovini ima mesta za sve i to jeste dobra poruka, te da Srpska čeka da to bude pokazano u praksi."Jedino što smo do sada čuli ili videli od političkog Sarajeva je mržnja, prizivanje sankcija što iz OHR-a, što iz stranih zemalja, huškanje pravosuđa da se politički obračunava sa institucijama i političarima iz Republike Srpske, svojatanje BiH, privatizaciju njenih zajedničkih funkcija, kao i tešku nacionalističku radikalnu retoriku njihovih predstavnika", ukazala je Cvijanovićeva, preneo je Tanjug.\nPredsednica Republike Srpske Željka Cvijanović izjavila je da je licemerno to što je ministarka spoljnih poslova u Savetu ministara Bosne i Hercegovine Bisera Turković uputila protestne note Rusiji, Kini i Srbiji, zbog prisustva njihovih predstavnika na obeležavanju Dana Republike Srpske.\nCvijanovićeva je u intervjuu Srni rekla da je to licemerno, jer Turkovićeva i njene stranačke kolege već godinama rade sve što mogu da se odnosi sa tim zemljama pokvare, i ne rade to samo za svoj račun.\nTurkovićeva, istakla je, ne poštuje Ustav i činjenicu da ministar ne kreira spoljnopolitičke stavove, već to radi Predsedništvo Bosne i Hercegovine, a ministar ih samo provodi i ovo njeno pisanije nije jedini primer.\nCvijanovićeva je ocenila da je Turkovićeva kao eksponent jedne politike živi dokaz razloga za neuspeh Bosne i Hercegovine.\n"Svi oni znaju da za suživot treba mnogo, mnogo više nego što su oni kadri pokazati i činiti. Zato i smatram da je u njihovim rukama sudbina BiH, a silom se ne može ništa napraviti. Koliko znam, pripadnici Oružanih snaga BiH nisu bili na dužnosti, i pretpostavljam da su kao građani Republike Srpske sami odlučili kojoj manifestaciji da prisustvuju, a kojoj ne", poručila je Cvijanovićeva.\nKomentarišući jučerašnje okupljanje Bošnjaka u Briselu, Cvijanovićeva je rekla da su ti skupovi, kao i galama iz Sarajeva u funkciji privlačenja međunarodne pažnje, te da je to oprobani recept.\nCvijanovićeva je poručila da u Bosni i Hercegovini ima mesta za sve i to jeste dobra poruka, te da Srpska čeka da to bude pokazano u praksi.\n"Jedino što smo do sada čuli ili videli od političkog Sarajeva je mržnja, prizivanje sankcija što iz OHR-a, što iz stranih zemalja, huškanje pravosuđa da se politički obračunava sa institucijama i političarima iz Republike Srpske, svojatanje BiH, privatizaciju njenih zajedničkih funkcija, kao i tešku nacionalističku radikalnu retoriku njihovih predstavnika", ukazala je Cvijanovićeva, preneo je Tanjug.\n11 Januar, 10:20


Vučić: Pokazali smo kako i na koji način gledamo u budućnost, ali i kako smo u stanju da objektivno i poštujući jedni druge sagledavamo i prošlost - Far\nVučić: Pokazali smo kako i na koji način gledamo u budućnost, ali i kako smo u stanju da objektivno i poštujući jedni druge sagledavamo i prošlost\nPokazali smo kako i na koji način gledamo u budućnost, ali i kako smo u stanju da objektivno i poštujući jedni druge sagledavamo i prošlost, rekao je predsednik Republike Srbije Aleksandar Vučić prilikom jučerašnjeg obilaska petlje “Dimitrovgrad – Zapad“ kod naselja Beleš sa svojim bugarskom kolegom Rumenom Radevim.\nVučić je istakao da je predsednik Radev došao u posetu kao iskreni i veliki prijatelj Srbije i borio se za interese svog naroda koji živi ovde.\n„Ljudi koji su nas svuda čekali su apsolutno zadovoljni. Ovaj asfalt koji spaja Dimitrovgrad sa novim autputem nije bio predviđen, ali smo mi uslišili molbu ljudi iz Dimitrovgrada i izašli im u susret da se napravi ulaz u ovaj grad. To su uradile zajedno srpske, bugarske i grčke kompanije. Ono što je za nas važno, to je da se autoput privodi kraju sa naše strane i ja molim predsednika Radeva i uveren sam da će Bugarska sa svoje strane preostalih 40 – 50 kilometara do Sofije da završi i onda ćemo imati autoput sve do granice sa Turskom.\nZa nas je iznenađenje kad smo mi Srbi malo brži, ali svi da se navikavaju na to, jer ćemo biti sve brži i sve uspešniji u budućnosti. Ljudi takođe treba da znaju da smo mi ovo svojim parama uradili zahvaljujući reformi javnih finansija iz 2014. godine i uspeli smo da napravimo ovaj veličanstveni autoput koji privodimo kraju ove godine. Bugari su mnogo toga napravili prema Plovdivu, turskoj granici i Burgasu i samo još ovaj deo od Kalotine do Sofije da urade i sve će biti dobro“ – kazao je predsednik Srbije.\nVučić je rekao da je u razgovorima sa bugarskim predsednikom Radevim dogovorena saradnja i ubuduće\n„Dogovorili smo da kada god postoji nekakav problem rešavaćemo ga odmah. Mi u Srbiji doživljavamo Bugare kao našu braću, predsednika Radeva kao iskrenog prijatelja, bugarski narod kao iskren i prijateljski narod. U skladu sa tim ćemo se i ponašati i takvu ćemo politiku i da vodimo, i to ne radimo zato što nam bilo šta treba, već zato što to tako mislimo i zato što to tako osećamo. Ono što je za nas mnogo važno je da našu saradnju nastavimo, da je unapređujemo, i da Srbi i Bugari budu mnogo bliži u budućnosti“ – zaključio je Vučić.\nObilaskom radova na petlji “Dimitrovgrad – Zapad“ predsednici Srbije i Bugarske, u društvu potpredsednice Vlade i ministarke građevinartsva, saobraćaja i infrastrukture Republike Srbije Zorane Mihajlović i direktora „Koridora Srbije“ Zorana Babića, završili su svoju jednodnevnu zvaničnu posetu opštini Dimitrovgrad.\nFoto: Andrijana Spasov / Slaviša Milanov\nPredsednici Srbije i Bugarske položili kamen temeljac za izgradnju spomenika Svetih Kirila i Metodija u dvorištu Gimnazije u Dimitrovgradu Predsednici Vučić i Radev u petak u Dimitrovgradu Българският президентът Румен Радев ще бъде на официално посещение в Р. Сърбия Председателят на Народното събрание Димитър Главчев запозна президента на Сърбия Александър Вучич с искането на жителите на Димитровград техният град да си върне старото име Цариброд\nAleksandar VučićBugarskacaribrodDimitrovgradPetlja Dimitrovgrad zapadposetarazgovoriRumen RadevSrbija\nNa “Gradini” zaplenjeno 12.000 neprijavljenih evra i manja količina kokaina\nОстава слънчево и топло в България, вятърът ще отслабне https://t.co/jGVD8FfWrx 3 hours ago


Humanitarni 24. Svetosavski turnir sa specijalnim gostima\nPočetak/Sport/Humanitarni 24. Svetosavski turnir sa specijalnim gostima\nNiške Vesti20. januara 2018.\nFinale 24. Svetosavskog turnira u odbojci održaće se u nedelju 21. januara u hali „Čair“, sa početkom u 10 časova, a tom prilikom prikupljaće se i novčana sredstva za pomoć polaznicima Specijalne škole „Bubanj“.\nNa dva terena igraće se osam utakmica, gde će se preko 150 takmičara boriti za medalje, a biće odigrana i revijalna utakmica u kojoj će nastupiti učenici Specijalne škole „Bubanj“.\nRadovi učenika OŠ Branko Miljković. Foto: Svetosavski turnir\nZa vreme turnira, na ulazu, posetioci će moći da vide humanitarnu izložbu radova čijom kupovinom pomažu Specijalnoj školi u nabavci vozila za osobe sa invaliditetom. Humanitarna akcija organizovana je od strane Udruženja „Porodična filhamonija„.\nZahvaljujući kompaniji Yumis obezbeđene su i nagrade za publiku, a najmlađi gledaoci imaće priliku da se oprobaju u odbojkaškim elementima u revijalnom delu turnira, kroz druženje sa ovogodišnjim promoterima – odbojkašima jedinog Superligaša sa juga Srbije – OK NIŠ.\nOgranizatori i učesnici pozivaju da dođete u što većem broju i da kroz lepo druženje i fer-plej pomognemo onima kojima je to najpotrebnije.\nHala Čair humanitarna akcija svetosavski turnir


Ruska oklopna vozila u akciji: Šlag na torti – paljba iz tenka T-14 „Armata“ /video/ - 11.07.2021, Sputnik Srbija\nUživo: Srbiju čeka Kenija!\nRuska oklopna vozila u akciji: Šlag na torti – paljba iz tenka T-14 „Armata“ /video/\nJoš od sovjetskog doba u jednom od najzatvorenijih vojnih naučno-istraživačkih centara BTVT u Rusiji testiraju se oklopna vozila. Televizija „Zvezda“ objavila... 11.07.2021, Sputnik Srbija\nPrema navodima televizije, nigde u svetu ne testiraju se tako žestoko nova oklopna vozila kao u BTVT.Tamo su testirane sve vojne inovacije Rusije: borbene platforme „Armata“, teški oklopni transporter „Bumerang“, tenk T-90 „Proboj“, kao i oklopna vozila „Atlet“, „Tigar“, i „Tajfun VDV“.Za 90 godina stručnjaci centra testirali su hiljade primeraka ruskih i stranih guseničnih oklopnih vozila, kao i na točkove.Upravo su u tom centru tokom Drugog svetskog rata vršena istraživanja nemačkih, britanskih, američkih, japanskih tenkova i oklopnih vozila.Pročitajte još:\ntenk armata, oklopna vozila, video-klub\n© Ministerstvo oboronы RF / Uđi u foto-galerijuTenk "Armata"\nJoš od sovjetskog doba u jednom od najzatvorenijih vojnih naučno-istraživačkih centara BTVT u Rusiji testiraju se oklopna vozila. Televizija „Zvezda“ objavila je video-snimak paljbe iz tenkova i na njih, testiranje detonacija i otpornost vozila na vatru.\n„Šlag na torti“ je paljba iz T-14 „Armate“ na pravi tenk, prenosi „Zvezda“.\nPrema navodima televizije, nigde u svetu ne testiraju se tako žestoko nova oklopna vozila kao u BTVT.\nTamo su testirane sve vojne inovacije Rusije: borbene platforme „Armata“, teški oklopni transporter „Bumerang“, tenk T-90 „Proboj“, kao i oklopna vozila „Atlet“, „Tigar“, i „Tajfun VDV“.\nZa 90 godina stručnjaci centra testirali su hiljade primeraka ruskih i stranih guseničnih oklopnih vozila, kao i na točkove.\nUpravo su u tom centru tokom Drugog svetskog rata vršena istraživanja nemačkih, britanskih, američkih, japanskih tenkova i oklopnih vozila.\nNajnoviji tenk-robot „Armata“ – cilja veštačka inteligencija, puca čovek\n07:10Čelične pesnice Nine iz Srbije!\n07:02Uživo: Srbiju čeka Kenija!


Lavrov: Odnosi Rusije i Kine na visokom nivou\nTanjug 16. jula 2021. 10:53\nMOSKVA – Ministar spoljnih poslova Rusije Sergej Lavrov izjavio je danas da su rusko-kineski odnosi dostigli visok nivo.\nGovoreći za „Rosiskaju Gazetu“ i „Čajnas Pipls Dejli“, povodom 20. godišnjice rusko-kineskog Sporazuma o dobrosusedskim odnosima i prijateljskoj saradnji, Lavrov je rekao da su odnosi dve zemlje idealan primer kooperacije dve zemlje u 21. veku.\n„Kao i sa svakom uspešnom pričom, postoje određena merila koja usmeravaju odnos u godinama koje dolaze“, naglasio je Lavrov, a preneo Tas s.\nOn je naglasio da je potpisivanje Sporazuma o dobrosusedskim odnosima i prijateljskoj saradnji, koji su potpisali aktuelni ruski i bivši kineski predsednik, Vladimir Putin i Đijang Zemin, postao je kamen temeljac u odnosima dve zemlje.\n„To je model koji je u ravni sa nacionalnim interesima obe zemlje i aspiracijama njihovih naroda, igra važnu ulogu u održavanju stabilnog, višepolarnog svetskog poretka, a pritom garantuje bezbednost i stabilnost“, naglasio je Lavrov.\nOn se osvrnuo i na vojnu saradnju između dve zemlje, rekavši da je isključivo odbrambena i da nije usmerena ka trećoj zemlji.\nPolicajci svedočili pred komisijom o napadu na Kapitol\nBeloruske vlasti proglasile za ekstremističke sajt…\nTurska: Nagli skok novih infekcija, više od 19.000 u danu


Zvezda - Vanja, Mateus i Senić poslati na pozajmice - Sportske.net\nZvezda - Vanja, Mateus i Senić poslati na pozajmice\nPrekobrojni igrači koji se nalaze pod ugovorima sa Crvenom zvezdom poslati su na pozajmice.\nBlista u Zvezdi, pozvan u reprezentacijuSjajan posao "Zmajeva" - Stigao Zvezdin vezista!Maksimalna tumbanja zbog LE - Ovo su novi termini Partizana i Crvene zvezde!Sjajan primer - Zvezdin fudbaler se ne žali na umor, dosadno mu bez utakmica!Terzić o novom stanju duga, premijama, prihodima\nUprkos tome što je Crvena zvezda izborila plasman u Ligu Evrope i što će joj za igranje na tri fronta biti potreban veliki broj igrača u klubu iz Ljutice Bogdana odlučili su da pojedine fudbalere pošalju na pozajmice.\nJuče smo preneli da je vezista Andrija Luković prosleđen Voždovcu, a po istom principu su nove angažmane našli još Vanja Vučićević, Milan Senić i Mateus Viveiros.\nMladi napadač Vanja Vučićević predstavlja zalog za budućnost ali u konkurenciji Ričmonda Boaćija i Aleksandra Pešića ne bi imao prostora da napreduje pa je poslat na pozajmicu u čačanski Brac.\nDogovor je takav da Vučićević ostane u Čačku najmanje do decembra posle čega će biti procenjeno da li je potreban treneru Vladanu Milojeviću.\nMilan Senić, krilni fudbaler koji je prilikom dolaska u Zvezdu upoređen sa Kristijanom Ronaldom, karijeru nastavlja u mađarskom Šiofoku.\nBrazilac Mateus Viveiros koji je tokom prolećnog dela prethodne sezone igrao za omladince prosleđen je u Bežaniju i igrače u Prvoj ligi Srbije.\nPodsećamo da je Zvezda nedavno na pozajmicu poslala i Damjana Gojkova pa će tako Viveiros imati društvo iz Crvene zvezde.\nOstaje da vidimo da li će do kraja dana još neko od "prekobrojnih" igrača biti poslat na pozajmicu.\nNajavljeno - učinjeno! Potpis u Zvezdi koji vredi!\nNovi rok, stara priča - Zvezda ne odustaje od davnašnje želje!


Jovanović Vesiću povodom popravke šina na Mostu na Adi: Možeš li čoveče bar nešto dobro da uradiš\n► Jovanović Vesiću povodom popravke šina na Mostu na Adi: Možeš li čoveče\nŠef odborničke grupe Saveza za Srbiju u Skupštini Beograda Nikola Jovanović upitao je danas gradske vlasti kako je moguće da ni postavljanje šina na Mostu na Adi nisu uspeli da obave uspešno, iako su radovi trajali čak 425 dana i plaćeni gotovo dve milijarde dinara iz džepova Beograđana.\n"Pitamo zamenika gradonačelnika Gorana Vesića: 'Možeš li, čoveče, bar jednu stvar da završiš u roku i da ne treba da se popravlja posle nekoliko dana ili meseci?'", naveo je Jovanović u pisanoj izjavi.\nU saopštenju se podseća da su gradske vlasti "posredno priznale da radovi nisu obavljeni dobro", jer je raspisana javna nabavka za "dodatne nepredviđene radove" na mostu, što su u SZS ocenili kao skandal i još jedan dokaz potpune nesposobnosti gradskih vlasti.\n"Ova javna nabavka za 'dodatne nepredviđene radove' na Mostu na Adi, koja se tiče propusta u postavljanju šina, potvrđuje ranije navode odborničke grupe Saveza za Srbiju da je za iskakanje tramvaja početkom oktobra odgovorna diletacija i ispadanje šrafova, dok je gradski sekretar za javni saobraćaj Jovica Vasiljević ekspresno 'utvrdio' da je kriv vozač", dodao je Jovanović, koji je i potpredsednik Narodne stranke.\nOn je optužio zamenika gradonačelnika Beograda Gorana Vesića i direktorku Direkcije za građevinsko zemljište i izgradnju Beograda Dušicu Anđelković da su direktno odgovorni za to što su ;građani čekali 520 dana da se zamene ploče i uklone žardinjere na Trgu republike, kao i što radovi u ulicama 27. marta i Kraljice Marije još nisu završeni, iako je rok bio 20. avgust.\nMost na Adi /


Medicinski sto, felne i mašina za peskarenje / Ostalo / doboš\nMedicinski sto, felne i mašina za peskarenje\nNa osnovu zaključka I.Iv. 89/17 dana 03.09.2019. godine.\n1. I grupa, A – 3, RADNI STO SASTEGOM, 1 kom (2,5 m h 1 m), stanje dobro, čija procenjena vrednost iznosi 2.953,64 din., a početna cena čini 30% od procenjene vrednosti i iznosi 886,09 din.\n2. I grupa, A – 5, POLICA SA ALATOM STOJEĆA (2,1 M H 2 M), 13 ključeva (okasto vilasti,ostali ručni sitan alat), stanje dobro, čija procenjena vrednost iznosi 3.662,51 din., a početna cena čini 30% od procenjene vrednosti i iznosi 1.098,75 din.\n3. I grupa, A – 9, METALNE KUTIJE, 2 kom, stanje dobro, čija procenjena vrednost iznosi 3.544,36 din., a početna cena čini 30% od procenjene vrednosti i iznosi 1.063,31 din.\n4. I grupa, A – 12, MEDICINSKI STO, 1 kom, stanje loše, čija procenjena vrednost iznosi 17.721,81 din., a početna cena čini 30% od procenjene vrednosti i iznosi 5.316,54 din.\n5. I grupa, A – 13, FELNE, 7 ½ J h 16N2, 5 kom, stanje dobro, čija procenjena vrednost iznosi 29.536,35 din., a početna cena čini 30% od procenjene vrednosti i iznosi 8.860,91 din.\n6. I grupa, A – 19, VAGA MOBILNA, Solema, 1kom, stanje dobro, čija procenjena vrednost iznosi 14.177,45 din., a početna cena čini 30% od procenjene vrednosti i iznosi 4.253,24 din.\n7. I grupa, A – 31, DIJAGNOSTIKA IBM THINKPAD RAČUNAROM, marke IBM, model ThinkPad 2647, 1 kom, stanje dobro, čija procenjena vrednost iznosi 25.991,99 din., a početna cena čini 30% od procenjene vrednosti i iznosi 7.797,60 din.\n8. I grupa, B – 37, UNIVERZALNA GLODALICA, marka Metalprogres, tip UG -9, serijski broj 1008, god. Proizvodnje 1991, 1 kom, stanje dobro, čija procenjena vrednost iznosi 330.807,12 din., a početna cena čini 30% od procenjene vrednosti i iznosi 99.242,14 din.\n9. I grupa, C – 13, OŠTRILICA STONA, marka Škofja loka, model BS 200 RBP, 1 kom, stanje dobro, čija procenjena vrednost iznosi 10.042,36 din., a početna cena čini 30% od procenjene vrednosti i iznosi 3.012,71 din.\n10. I grupa, C – 18, MAŠINA ZA PESKARENjE komorna, model LC/2, 1 kom, stanje loše, čija procenjena vrednost iznosi 378.065,28 din., a početna cena čini 30% od procenjene vrednosti i iznosi 113.419,58 din.\n11. II grupa, 144, stalaža sa otpadnim gvožđem i plastikom, (5,5kg h21=\n115,5kg) čel.+15% alum.+10 kg plast., stanje loše, čija procenjena vrednost iznosi 4.659,65 din., a početna cena čini 30% od procenjene vrednosti i iznosi 1.397,90 din.\n12. II grupa, 226, Stalaža – metal, 1 kom (8,5m h 1,1m h 3,41m), stanje dobro, čija procenjena vrednost iznosi 30.127,08 din., a početna cena čini 30% od procenjene vrednosti i iznosi 9.038,12 din.\n13. II grupa, 227, Stalaža – metal, 1 kom (8,5m h 1,1m h 3,41m), stanje dobro, čija procenjena vrednost iznosi 30.127,08 din., a početna cena čini 30% od procenjene vrednosti i iznosi 9.038,12 din.\n14. II grupa, 228, Stalaža – metal, 1 kom (8,5m h 0,8m h 2,37m), stanje loše, čija procenjena vrednost iznosi 20.084,72 din., a početna cena čini 30% od procenjene vrednosti i iznosi 6.025,42 din.\n15. II grupa, 281, nekompletan KULI viljuškar, 1 kom, stanje loše, čija procenjena vrednost iznosi 1.772,18 din., a početna cena čini 30% od procenjene vrednosti i iznosi 531,65 din.\n16. II grupa, 283, uljni gorionik, 1 kom, stanje loše, čija procenjena vrednost iznosi 1.772,18 din., a početna cena čini 30% od procenjene vrednosti i iznosi 531,65 din.\n17. II grupa, 284, gasni gorionik, Elco clocner, 1 kom, stanje loše, čija procenjena vrednost iznosi 2.362,91 din., a početna cena čini 30% od procenjene vrednosti i iznosi 708,87 din.\n18. II grupa, 285, stalci -metal, 2 kom, stanje dobro, čija procenjena vrednost iznosi 3.544,36 din., a početna cena čini 30% od procenjene vrednosti i iznosi 1.063,31 din.\n19. II grupa, 305, komandni elektro orman za dizel agregat - metal, 1 kom, stanje loše, čija procenjena vrednost iznosi 5.907,27 din., a početna cena čini 30% od procenjene vrednosti i iznosi 1.772,18 din.


Merkur u Raku neretko upućuje na naglašenu osećajnost, maštovitost, i čulnost što u mnogim situacijama može jako uticati na razumsko rasuđivanje. Iako je u mnogim situacijama traženo ostaviti osećanja po strani i primarno se upravljati signalima koji dolaze od razuma i logike i od nekih preporuka ljudi iz okoline ipak individui koja ima ovaj položaj Merkura ponekad može biti baš teško da u nekim važnim momentima napravi balans između svojih osećanja (želja) i svog razuma.\nPonekad je zapravo uočljiva i veća zbunjenost i konfuznost u postupcima kada ova ličnost nije sigurna u to šta je ispravno učiniti, da li poslušati razum ili osećanja. Naime, osećajni deo duše ponekad čak i nesvesno ispoljava tendenciju da, čvrsto rešen, vuče na svoju stranu s neodoljivom željom za zadovoljenjem svojih potreba bez obzira na svesno poznavanje činjeničnog stanja koje može ukazivati i na to da postoji nepremostiv jaz između želja i realnosti i koje često i okolina određuje i nameće kao logičan sled stvari kojih bi se trebalo pridržavati. Takve situacije zatim neretko dovode do nezadovoljstva primoravajući individuu da prikrivanjem svojih želja i samoodricanjem od onoga za čime joj duša čezne, ruši sopstvene snove i živi onako kako se od nje očekuje a ne onako kako sama želi.\nO svojoj situaciji ova ličnost voli puno da razmišlja (najčešće noću po mesečini). Razmišljajući tako o svojoj sudbini pogledom uprtim u noćno nebo koje vrvi od zvezda, posmatrajući te naizgled sićušne svetlucave tačkice koje se uzdižu nadaleko u nepregledno prostranstvo nad njom, u mislima joj svom silinom navire i rađa se želja za ostvarenjem svojih snova, tj. onih najdubljih želja čije ostvarenje joj može ulepšati budućnost, jer bi bila šteta da takav čudesan i gotovo neponovljiv splet okolnosti u nebeskim dešavanjima što se odveć već odigrava na nebu (milijardama i milijardama godina...) i koji je doveo i do pojave naših dragocenih života, da tako nešto čarobno... kao što je život, bude tek tako protraćen.\nU razmišljanja po mesečini obično uranja sa prozora svoga doma ili prilikom šetnje pored vode. Šetnja pokraj vode i razmišljanja po mesečini za ovu ličnost imaju gotovo magnetsku privlačnost, jer tada ima utisak da joj se najednom bude sva čula i da joj se otvaraju nove dimenzije u razmišljanjima. Dešavaju se tada i preispitivanja nekih osećanja, želja, odluka kao i razmišljanja o propuštenim prilikama i šansama ali i o mogućnostima koje se tek pojavljuju i čekaju da budu ostvarene.\nMerkur u Raku neretko ukazuje i na to da ova ličnost može biti dobar poznavalac ljudske psihe (duše) i da, s obzirom na to da je i sama vrlo osećajna i maštovita ispoljava empatiju i prema drugim osobama. Poseduje dakle, sposobnost uživljavanja u životne situacije drugih ljudi odnosno stavljanja sebe u situacije drugih. Saosećajnost nije rezervisana samo za ljude već se često ispoljava i prema životinjama pa za ovu osobu može biti karakteristično i da jako voli životinje i da želi da (onoliko koliko je u mogućnosti) bude uključena i u neka dešavanja koja se tiču pružanja pomoći životinjama.\nU komunikaciji u interpersonalnim odnosima nastoji da ispoljava svoju brižljivu, saosećajnu i nežnu stranu i da eventualne poteškoće u komunikaciji i nesporazume prevazilazi na razuman način i da ih rešava uz spremnost na dogovore i na kompromisna rešenja. Na ljude oko sebe najčešće ostavlja utisak poletne, inteligentne i staložene osobe koja zrači pozitivnom energijom ali, takođe, na one malo pronicljivije ostavlja i utisak nekoga kome kao da "nešto stoji na duši" odnosno ostavlja utisak nekoga ko u sebi čuva neku tajnu iz prošlosti.\nU interakciji sa osobama iz svog okruženja nastoji da uz ljubazno obraćanje, praktikovanjem vođenja opuštene i neposredne komunikacije stvori prijatnu atmosferu u društvu, u kakvoj god situaciji da se nađe. Ukoliko se i pored toga u društvu ipak nađe neko ko želi da provocira i da samo stvara neprijatnosti, postoje dobre šanse da se pokaže veštim i mudrim sagovornikom koji će vrlo spremno dočekati i takvu situaciju ne dozvoljavajući sebi da pada na tuđe provokacije. Trudiće se da tada odgovara normalnim i mirnim tonom, staloženog držanja i na kulturan način pokazujući time svoju intelektualnu nadmoć.\nNa poslovnom planu neretko se izdvaja po lojalnosti i sposobnosti dobrog prilagođavanja uslovima rada. Lako se, međutim, može javljati jače nezadovoljstvo po pitanju brzine napredovanja na poslovnoj lestvici kao i javljanje utiska da na polju finansija dolazi do "presipanja iz šupljeg u prazno". Mnogi primeri pokazuju i češće priželjkivanje porodičnog nasledstva i maštanja o većim finansijskim dobicima sa pitanjima: "kada će do toga doći, kako i od koga".\nZnačajno mesto na hijerarhijskoj lestvici životnih vrednosti zauzima porodica (matična, odnosno primarna porodica), od koje se može dobiti početno znanje o životu koje joj može biti dragoceno jer je može naučiti o mnogo čemu potrebnom za pripremu za kasnije vođenje samostalnog života i za osnivanje i sopstvene porodice. Prisutna je težnja za postizanjem skladnih porodičnih odnosa nastojanjem na ostvarivanju dovoljno tople, otvorene i iskrene komunikacije i pružanjem potrebne podrške članovima porodice (kako finansijske tako i podrške u moralnom pogledu).\nKada je reč o ljubavnoj sferi života, u ljubavi su uočljive jasne težnje i fokusiranost ka ostvarenju stabilne i čvrste ljubavne povezanosti koja može pružiti snažniji osećaj sigurnosti. Ljubavne emocije se najčešće izražavaju na nežan, umiljat i brižljiv način kroz otvorenu i toplu komunikaciju. Ljubav se smatra glavnom pokretačkom snagom u životu ne odnoseći se pritom isključivo na dešavanja koja se tiču samo ljubavnog odnosa već, takođe, i na dešavanja na ostalim životnim poljima kao što su porodica i posao jer mnoge stvari u životu mogu lakše funkcionisati onda kada ima dovoljno ljubavi tj. mnogo toga može biti lakše kada se stvarima u životu (kao na primer poslovnim obavezama) pristupa s ljubavlju.


Bajden pozdravio dijalog između Kosova i Srbje • RTK\nBivši američki potpredsedik i američki predsednički kandidat Džo Bajden pozdravio je odluku lidera Kosova i Srbije da nastave dijalog o normalizaciji odnosa između dve zemlje. On je izjavio da sporazum između Kosova i Srbije treba da uključi međusobno priznanje, ali i da očuva suverenitet i teritorijalni integritet dveju zemalja.\nPrema njegovim rečima, odluka o nastavku dijaloga je vitalni korak za region.\n“Bio sam nepokolebljivi zagovornik mira i pomirenja u jugoistočnoj Evropi. Odluka kosovskog premijera Avdulaha Hotija i predsednika Srbije Aleksandra Vučića da nastave dijalog za normalizaciju odnosa dve zemlje je vitalni korak napred u ovom kritičnom region”, naveo je Bajden.\nSveobuhvatni sporazum, koji donosi obostrano priznanje, čuva suverenitet i teritorijalni integritet obe zemlje i jača njihove demokratske institucije, od suštinskog je značaja da Kosovo i Srbija napreduju, smatra Bajden.\nProcjenjuje da bi sporazum ojačao sigurnost obe zemlje, gurnuo bi težnju ka članstvu u EU i druge institucije.\nZa takav sporazum je potrebna međuatlantska saradnja, kaže Bajden.\n“Istorija nas uči da kada SAD i Evropa rade zajedno, možemo okončati sukobe i trasirati put za nove mogućnosti mira i prosperiteta u jugoistočnoj Evropi i šire. Ovo partnerstvo nikada nije bilo neophodnije nego danas i zahteva sve strane da zajedno rade na našem zajedničkom cilju”, istakao je Bajden.\nZa to su, navodi on, potrebni američko vođstvo i partnerstvo.\n“Međutim, Trampova administracija nije uspela da se koordinira sa izaslanicima Evropske unije, koji posreduju u dijalogu između dve države već skoro deceniju”, rekao je on i podsetio na otkazani sastanak krajem prošlog meseca u Vašingtonu.\n“Sastanak je na kraju otkazan, ali poruka naših partnera bila je jasna i snažna. Sjedinjene Države moraju sarađivati s našim evropskim partnerima i ne okretati vam leđa. Ovo je naša najbolja nada za postizanje trajnog rešenja koje bi otvorilo put za mirniju, prosperitetniju i evropsku budućnost obeju zemalja”, poručio je Bajden.\nOn je podstakao lidere dve zemlje da započnu razgovore u duhu kompromisa i pomirenja a strane će, kako je rekao, imati punu podršku američkog naroda.\nHoti: Povećaćemo broj sanitarnih inspektora\nNa Kosovu još 193 novoobolelih, preminulo osam osoba\nU bolnicama na Kosovu 41 pacijent u teškom stanju\nU Goraždevcu obeležena godišnjica od ubistva dvojice dečaka\nHoti: Epidemiološka situacija i dalje ozbiljna


Zrenjanin: Grad plaća obezbeđenje pivare | Novosadski informativni portal 021\nZrenjanin: Grad plaća obezbeđenje pivare\nGrad Zrenjanin ubuduće će snositi troškove obezbeđenja svih objekata u sklopu industrije piva ZIP.\nOvaj predlog stečajnog upravnika pivare Dragana Božića prihvatila je lokalna samouprava, a Gradsko veće je na ovonedeljnoj sednici ovlastilo gradonačelnika grada Čedomira Janjića da sa pivarom potpiše sporazum o saradnji. Kako je navedeno u obrazloženju odluke, grad je nosilac prava svojine nad građevinskim zemljištem u Ulici vojvode Petra Bojovića, u neposrednoj blizini centra grada, kao i nad 18 objekata na istoj adresi. Zato je Božić došao na ideju da lokalna samouprava plaća pripadnike obezbeđenja jer, kako je objasnio, pivara kojoj za sada nije uspelo da nađe kupca, ne može više da snosi te troškove.\nStečajni postupak u ZIP-u, rešenjem Privrednog suda u Zrenjaninu, otvoren je 14. jula 2010. godine, i od tada su angažovani radnici na obezbeđenju imovine. Njihove zarade isplaćivane su iz stečajne mase i za četiri godine za te namene izdvojeno je ukupno oko 4,4 miliona dinara. Od januara do juna ove godine, takođe, za čuvanje pogona i opreme izdvojeno je 709.443 dinara. Inače, ukupna sredstva koja bi grad izdvojio za ovu godinu bila bi do 1,5 miliona dinara, precizirano je u odluci. Za očuvanje pivarskog kompleksa, smeštenog na velikoj površini, zainteresovana su i pojedina udruženja.\nGrađanska inicijativa "Zrenjaninsko volim", organizacija "Urbani forum" i Nezavisno udruženje nezaposlenih Vojvodine nedavno su uputili poziv gradskoj vlasti da se angažuje kako bi bio očuvan i oživljen kompleks najstarije domaće pivare, u kojoj se neprekidno proizvodilo od 1745. do 2006. godine. Oni su podvukli da ovdašnja pivara sadrži opremu od istorijske vrednosti, ali i puno one koja je i dalje funkcionalna.\n"Zahtevamo da se deo arhitektonskog kompleksa sačuva, kao i da se restauira sve što ima istorijsku vrednost, od industrijskih pogona do mašina", navedeno je u inicijativi upućenoj lokalnoj samoupravi i istaknuto da bi uz pokretanje mini-pivare, valjalo organizovati i školu pivskog zanata i osnovati muzej piva i pivske industrije.


DODIKOVO PISMO TAČIJU “Oduševljen sam što vas mogu pozvati na večeru” - BIGportal.ba\n24 Juna, 2019 24 Juna, 2019 01395\nPuno prašine se podiglo nakon što je objavljena informacija da je predsjedavajući Predsjedništva BiH Milorad Dodik uputio poziv kosovskom predsjedniku Hašimu Tačiju na samit Procesa saradnje u Jugoistočnoj Evropi (SEECP), a koji se ove godine održava u Bosni i Hercegovini. Nakon što je portal Klix objavio informaciju da je Dodik…\nPuno prašine se podiglo nakon što je objavljena informacija da je predsjedavajući Predsjedništva BiH Milorad Dodik uputio poziv kosovskom predsjedniku Hašimu Tačiju na samit Procesa saradnje u Jugoistočnoj Evropi (SEECP), a koji se ove godine održava u Bosni i Hercegovini.\nNakon što je portal Klix objavio informaciju da je Dodik uputio poziv kosovskom predsjedniku, iz kabineta predsjedavajućeg Dodika stigla je reakcija u kojoj se kaže da Kosovo nije pozvano kao nezavisna država, već kao “nedefinisani subjekt s fusnotom”.\nMeđutim, isti portal danas je objavio fotografiju pisma predsjedavajućeg Predsjedništva BiH.\n– Oduševljen sam što vas mogu pozvati na večeru za čelnike delegacija koje organizira Predsjedništvo BiH 8. jula – kaže se između ostalog u pismu.\nNa kraju pisma Dodik naglašava važnu ulogu Hašima Tačija na međunarodnom nivou te ističe da će lični dolazak Tačija u Sarajevo na konferenciju značajno doprinijeti definisanju izazova s kojima se suočava kontinent.\nDodik je u pismu istina izbjegao da na neki način spomene Kosovo, ali u pismu nije spomenuo ni famoznu fusnotu o kojoj je govorio u kontekstu da BiH nije priznala Kosovo.


Saudijski kralj u poseti Moskvi — da li je Putin novi gospodar Bliskog istoka - Sputnjik Srbija\n19:30 05.10.2017 (osveženo 22:46 06.10.2017) Preuzmite kraći link\nNa dnevnom redu posete saudijskog monarha, koja traje do 7. oktobra, nalaze se biznis kontakti, naftno tržište i politička saradnja na Bliskom istoku. Potpisan je niz dokumenata, a razmatra se prodaja ruskog oružja Saudijcima za više od tri milijarde dolara. Prema navodima saudijske televizije „El Arabija“, to podrazumeva i sisteme S 400 o čemu je potpisan memorandum o razumevanju.\nI potpredsednik Vlade Rusije Dmitrij Rogozin ranije je rekao da je Saudijska Arabija pokazala interesovanje za kupovinu sistema S 400, dodajući da pregovori napreduju, ali da još nema konačnih odluka.\nPotpisan je i memoranduma o saradnji „Gaspromnjefta“ sa najvećom naftnom kompanijom u svetu „Saudi aramko“. Još jedan pravac saradnje su investicije — Ruski fond za direktne investicije i Javni fond Saudijske Arabije investiraće u projekte u Rusiji. U ponudi je više od 25 projekata u oblastima od poljoprivrede, preko logistike, do farmaceutske industrije, a planirani obim investicija iznosi do 10 milijardi dolara.\nDirektor Instituta političke sociologije Vjačeslav Smirnov podseća da je Saudijska Arabija dosad bila orijentisana na Sjedinjene Države, a dodaje da se situacija sada menja.\n„Saudijska Arabija sada veoma aktivno radi na obnavljanju, jačanju i uspostavljanju međunarodnih veza. To je najpre u vezi sa tim što je njihov prethodni kurs bio orijentisan najvećim delom na saradnju sa SAD. Ali pošto sada SAD sve više intenziviraju saradnju sa Izraelom, Saudijska Arabija širi svoj spoljnopolitički uticaj i svoje spoljnopolitičke kontakte, pa u tom smislu i sa Rusijom“, konstatovao je Smirnov.\nSličnu ocenu iznosi i Nikita Danjuk sa Ruskog univerziteta prijateljstva naroda.\n„Saudijska Arabija, bez obzira što je u poslednje vreme postala zaista nezavisni igrač, ipak je donedavno bila blizak saveznik SAD. Odnosi između SAD i Saudijske Arabije obnavljaju se nakon perioda kada su Barak Obama i njegova administracija te odnose doveli u ćorsokak. Vidljivi su pokušaji da se SAD vrate na Bliski istok, ali ne u ulozi igrača koji samo kvari odnose i brka karte regionalnim igračima“, ocenjuje Danjuk.\nPrema rečima Vjačeslava Smirnova, razgovori saudijskog kralja i ruskog predsednika biće podsticaj za ekonomsku saradnju.\n„Bez obzira na prethodno prilično složene odnose, jer je Saudijska Arabija podržavala mnoge terorističke grupe, u sferi biznisa, ekonomije i pokušaja kontrolisanja energenata, Moskva sa Rijadom ipak ima prilično dobru i plodnu saradnju. A ova poseta je još jedan važan korak ka daljem jačanju te saradnje“, kaže Smirnov.\nNikita Danjuk podseća da se Putin 2007. godine sreo sa prethodnim kraljem Saudijske Arabije, kada je postignut okvirni sporazum i predloženo da saudijski monarh dođe u posetu Rusiji.\n„U principu naši odnosi su se postepeno, ali konstantno razvijali do 2011. godine. Ima sfera gde postoje zajednički interesi i međusobna saradnja. Posle 2011. godine dolazi do zaoštravanja i komplikovanja situacije u Siriji. I Saudijska Arabija je u tom kontekstu bila na strani onih država koje su na rešavanje konflikta gledale na potpuno drugačiji način u odnosu na Rusiju“, primećuje Danjuk.\nOn napominje da su se sada okolnosti u Siriji promenile, pa u tom svetlu poseta saudijskog kralja pada u pravo vreme, kada jenjava konflikt u Siriji i kada se uz velike mirovne napore situacija nalazi pred logičnim razrešenjem.\n„Upravo u tom kontekstu Saudijska Arabija savršeno shvata da je veoma važno da razvija saradnju sa Rusijom i da jača kontakte na mnogim nivoima“, navodi Danjuk.\nBoljoj saradnji nada se i kralj El Saud koji je ovom prilikom uputio poziv Putinu da poseti njegovu zemlju, koji je ruski predsednik prihvatio.\nO razmerama posete kralja El Sauda govore i detalji kao što su činjenica da delegacija iz Rijada broji hiljadu ljudi. U Moskvi su u okolini Kremlja popunjeni svi hoteli sa pet zvezdica, a sam kralj se smestio u sobi veličine 500 kvadrata.\nPoseta je dobila veliki publicitet u zapadnoj štampi, a agencija „Blumberg“ nazvala je Vladimira Putina novim „gazdom“ Bliskog istoka. Amerika gubi uticaj, Rusija ga naprotiv jača, između ostalog zahvaljujući dejstvima u Siriji. Zbog toga, kako navodi američka agencija, u poslenje vreme skoro svi lideri zemalja Bliskog istoka „utabavaju stazu ka Kremlju“.\nEkonomski ekspert Aleksandar Razuvajev iz kompanije „Alpari“ slaže se da je ugled Rusije porastao zahvaljujući uspesima u Siriji.\n„Još do pre godinu i po dana, lideri Katara, Turske i Saudijske Arabije su govorili da oni mogu da obaraju ruske avione u Siriji. Drugim rečima, ova poseta je direktna posledica našeg sirijskog uspeha“, kaže Razuvajev.\nPrema njegovim rečima, pored razgovora o prodaji oružja, biće reči i o investicijama vrednim 400 miliona dolara, što za Saudijce nije veliki novac.\n„Ako sve to ’zaživi‘, sektor islamskih finansijskih investicija će naravno biti još veći. Centralna banka Rusije sada radi na pripremi zakona koji će taj sektor regulisati", naglašava sagovornik Sputnjika.\nRazuvajev veruje da će u Saudijskoj Arabiji biti posla i za „Rosatom“, ali ističe da je ključna tema posete — nafta.\n„Rusi zajedno sa Saudijcima čine 25 odsto ukupne svetske proizvodnje nafte. Što se tiče obima izvoza, mi možemo da pomeramo cene. Istina, ne možemo mnogo, ali možemo“, zaključuje ruski ekonomista.\nS-400, nafta, Kralj Salman, Vladimir Putin, Saudijska Arabija, Sirija


Inicijativa za spomenik Nikoli Koljeviću u Banjaluci – mojKontakt portal – Radio Televizija Kontakt\nInicijativa za spomenik Nikoli Koljeviću u Banjaluci\nAsocijacija “Stvaraoci Republike Srpske” uputila je inicijativu da se u Banjaluci, u dogovoru sa gradskim vlastima, postavi i osvješta bista nekadašnjem potpredsjedniku Republike Srpske Nikoli Koljeviću.\nIz Asocijacije je saopšteno da bi na Palama 26. novembra trebalo da bude održan Svečani sabor Asocijacije “Stvaraoci Republike Srpske” povodom 25 godina od održavanja prve Skupštine srpskog naroda u BiH u jesen 1991. godine.\n“Organizacioni odbor namjerava da na Palama 26. novembra održi svečani sabor Asocijacije i tako na najvišem nivou obilježi ovaj istorijski dan. Tim povodom upućujemo inicijativu da se u Banjaluci, u dogovoru sa gradskim vlastima, postavi i osvješta bista jednom od najznačajnijih stvaralaca Republike Srpske, profesoru doktoru Nikoli Koljeviću”, ističe se u saopštenju.\nU saopštenju se podsjeća da je treća konferencija Srba iz regiona, u organizaciji Srpskog nacionalnog savjeta Crne Gore i Asocijacije “Stvaraoci Republike Srpske” na Jahorini pod nazivom “Srbi u regionu-položaj i perspektive”, sadržajnošću i zaključcima “postavila čvrste temelje za ozbiljnu razradu složenih demografskih, nacionalnih, socijalnih, stambenih, jezičkih, identifikacionih i bezbjednosnih pitanja u nekim dijelovima okruženja”.\n“Članovi Asocijacije `Stvaraoci Republike Srpske` izražavaju veliko zadovoljstvo što su imali priliku da iskažu svoje puno gostoprimstvo i bratsku ljubav, prema brojnim predstavnicima udruženja Srba iz regiona i da ih na najljepši način upoznaju sa ljepotama i tradicijom Republike Srpske”, ističe se u saopštenju.\nIz Asocijacije ističu da je ova konferencija odredila dalju mapu puta u nastavku borbe za prava Srba na prostorima Balkana, te posebno pozdravljaju početak održavanja redovnih konferencija Srba iz regiona, koje će se od naredne godine, u kontinuitetu dešavati pod kupolom Narodne skupštine Srbije u Beogradu.


Beta 18. maja 2022. 17:10\nNezavisno udruženje novinara Srbije (NUNS) saopštilo je danas da sudovi moraju da obezbede nesmetan rad novinarima u skladu sa zakonom, a postupak udaljavanja novinara i gradjana sa sudjenja aktivistkinji pokreta „Odbranimo šume Fruške gore“ Dragani Arsić ocenilo kao „zabrinjavajuć“.\nNUNS navodi da su novinarka portala 021.rs Dragana Prica Kovačević i zainteresovani gradjani koji su želeli da prate jučerašnje sudjenje Dragani Arsić po tužbi suvlasnice kompanije „Galens“ Sanje Petrić „udaljeni iz sudnice i legitimisani“.\nNakon što je pravni zastupnik suvlasnice „Galensa“, advokat Nemanja Aleksić, rekao da je neko fotografisao njegovu stranku u sudnici, sudjenje je zatvoreno za javnost, a ubrzo potom i odloženo, piše u saopštenju NUNS-a.\n„Takodje, veliki problem je što smo, nakon pisanja sudu, dobili odgovor gde su oni potpuno ignorisali činjenicu da smo mi udaljeni iz zgrade suda. Samo su rekli da nismo pušteni u sudnicu jer nije bilo mesta, dok na pitanja zašto smo udaljeni i legitimisani nisu odgovorili“, navodi novinarka.\nOna je dodala da to nije prvi put da novinarima pokušavaju da zabrane ulaz na sudjenja aktivista sa „Galensom“.\n„Generalno problem sa tim sudjenjem, što se već neko vreme dešava, je da pokušavaju da isključe javnost i stalno nam komplikuju ulaz, što nas navodi da sumnjamo da neki imaju veća prava nego drugi. Inače se ne dešava tako nešto i zbog toga je ovo specifičan slučaj“, kazala je Prica Kovačević.\nSuvlasnici „Galensa“ su podneli više tužbi protiv aktivistkinje Pokreta „Odbranimo šume Fruške gore“ Dragane Arsić, navedenog pokreta i udruženja gradjana „Fruškać“, a advokat odbrane je ocenio da su ti slučajevi od posebnog interesa za javnost jer „predstavljaju klasične SLAPP tužbe, odnosno strateške tužbe protiv učešća javnosti“.


Rumunija: Kompanije Enela isplaćuju 618 miliona evra dividendi - Serbia Energy Serbia Energy Balkan I Energetika - Rumunija: Kompanije Enela isplaćuju 618 miliona evra dividendi\nKompanije pod kontrolom italijanske grupe Enel isplatiće dividende u ukupnom iznosu od skoro tri milijarde leva, odnosno 618 miliona evra, navodi e-nergia.ro.\nSkupštine akcionara kompanija E-Distribucija Banat, E-Distribucija Dobrogea i E-Distribucija Muntenia nedavno su odobrile isplatu dividendi u iznosu od 2,955 milijardi leva (618,3 miliona evra), na osnovu zadržane dobiti iz prethodnih godina.\nTako će E-Distribucija Banat isplatiti dividende u iznosu od 185,5 miliona evra, E-Distribucija Dobrogea će dodeliti 105,2 miliona evra, i E-Distribucija Muntenia 327,8 miliona evra, saopštio je Enel.\n„Prilikom dodele dividendi uzeto je u obzir okruženje kreirano novim regulatornim okvirom, koji definiše minimalni nivo ulaganja, kao i trenutno povoljan finansijski položaj kompanija, kao rezultat čvrste i oprezne politike upravljanja. Ažurirane procene novčanog toka su u strogoj korelaciji sa novim regulatornim okvirom“, dodaje kompanija.\nTrenutno Enel grupa poseduje 78% akcija Muntenia E-Distribucija, dok Fond Proprietatea ima 12%, a rumunska država, preko SAPE, 10%. Što se tiče E-distribucije Banat, struktura vlasništva je sledeća: Enel grupa – 51%, Fond za imovinu – 24,1%, SAPE – 24,9%; u E-Distribuciji Dobrogea: Enel Group – 51%, Fondul Proprietatea – 24,1%, SAPE – 24,9%.\nTako će akcionari dobiti sledeće iznose dividendi: Kompanija za upravljanje investicijama u energetici (SAPE) 105,1 milion evra, Fond Proprietatea 109,5 miliona evra, i Enel grupa 404 miliona evra.


Nastava u RS počinje redovno, 1. septembra, ali u izmenjenim uslovima - Svet - Dnevni list Danas\nPočetna » Svet » Nastava u RS počinje redovno, 1. septembra, ali u izmenjenim uslovima\nNastava u RS počinje redovno, 1. septembra, ali u izmenjenim uslovima\nVlada Republike Srpske odlučila je da nova školska godina počne po već utvrdjenom školskom kalendaru 1. septembra, ali u izmenjenim uslovima, u školskim klupama, ali uz poštovanje svih epidemioloških mera.\n0Piše: Beta 17. avgusta 2020. 15.41\nPrema odluci Vlade, časovi će maksimalno trajati 30 minuta, a u većim školama 20 minuta.\nUčenici će svakodnevno ići u školu, podeljeni u grupe do 15 djaka, kako bi se smanjio rizik od zaraze korona virusom.\nMinistarka prosvete i kulture RS Natalija Trivić je posle današnje posebne sednice Vlade RS izjavila da je procenjeno da je povratak u školske klupe jako važan za učenike.\n„Za one koji ne mogu da budu u školi, kao što su bolesna deca i slično, biće obezbedjena onlajn nastava, ali ne preko TV-a već digitalnih platformi“, kazala je Trivić.\nPropisane su i mere za roditelje prilikom slanja dece u školu i odgovornost je na svima da se smanji rizik od virusa.\n„Obezbedićemo sve uslove u školama za pojačane higijenske mere i dezinfekciju. Pred nama je veliki izazov, ali ako budemo poštovali sve mere, smatramo da ćemo imati minimalan rizik od obolevanja od virusa korona“, dodala je Trivić.\nPrema njenim rečima, izmedju smena će se vršiti dezinfekcija školskih prostorija, odmori će biti pet minuta izmedju svakog časa, a preporuka je da deca užinu nose od kuće.\n„Što se tiče nastavnog osoblja, oni će u školi da provode 40-časovnu radnu sedmicu, kao i do sada“, rekla je ministarka obrazovanja RS.\nDirektor Republičkog pedagoškog zavoda Predrag Damjanović izjavio je da su sve opcije razmatrane mesec i po dana.\n„Nama je jako bitno da nastava počne fizički u učionici, jer je najbitnije zdravlje, ali i socijalizacija utiče na zdravlje dece. Svaki predmet je za sebe bitan i zbog toga ćemo i skratiti časove, ali je bolje imati kraći čas i veći je efekat nego onlajn nastavu u tom periodu“, kazao je on.\nBanjaluka, Korona virus, nastava, pocetak skolske godine, Republika SrpskaBanjaluka\nVulin: Na inicijativu Vučića 5.000 medicinskih radnika iz RS biće vakcinisano u Srbiji\nSrbija obezbedila 5.000 vakcina za zdravstvene radnike u RS\nSutra konačna odluka o ogranizaciji nastave


Danas je Međunarodni Dan ljudskih prava - Balkanska\nDug put je trebalo čoveku da postane slobodan, da može da bude biće onako kakvim ga je Bog stvorio. Međutim oni koji su vladali plašili su se dati određene slobode onima nad kojima su vladali. Borba i želja ljudi za onim što im po prirodi pripada nije jenjavala i, uspeli su, da od svojih vlastodržaca uzmu parče sopstvenih prava. Od 1215. godine i Magna carta libertatum, dokumentom kojim je ograničen vladalački apsolutizam pa do Univerzalne deklaracije UN-a o ljudskim pravima 1948. godine proliveno je mnogo krvi za razbijanje okova apsolutizma i dobijanje prava koja garantuju elementarno ljudsko dostojanstvo.\nDanas, 10. decembra obeležavamo Međunarodni Dan ljudskih prava. Odlukom Generalne skupštine UN-a iz 1950. godine 10. decembar je proglašen za obeležavanje Dana ljudskih prava, kako bi se skrenula ”pažnja sveta” na dve godine ranije potpisanu Deklaraciju koja je imala univerzalni karakter a u čijem su središtu ljudska prava.\nOno što je izuzetno važno danas, u Srbiji, ovde i sada, jste da među nama žive pojedinci čije ideje su nosioici poštovanjanja ljudskih prava i njihova institucionalna implementacija. Srbija je u svetu priznata i poštovana kao poštovalac Univerzalne deklaracije i kao država u kojoj se poštuje dostojanstvo čoveka. Nadnacionalna instanca međunarodnog karaktera u čijem središtu su ljudska prava- Međunarodna organizacija za zaštitu ljudskih prava je našoj državi odala veliko priznanje imenujući ambasadora Bobana Jovanovića za predsednika ove organizacije u Srbiji. Zasluge ovog čoveka u sferi ljudskih prava i humanitarnog rada prepoznate su u svetu. Ovom prilikom, a povodom Međunarodnog Dana ljudskih prava gospodin Jovanović je za Balkanska rekao sledeće:\n-Priznanje koje sam dobio od Međunarodne organizacije za zaštitu ljudskih prava ne gledam kao na lično priznanje meni, smatram da je to izuzetno priznanje za našu Srbiju jer je ovim činom prepoznata kao mesto za život gde se poštuje čovek, njegova prava i dostojanstvo. Sve što radim, radim za Srbiju i njeno prepoznavanje u međunarodnoj areni kao države koja pretenduje da bude moderna, uređena i država koja poštuje sve građane.\nOno što je takođe najavio gospodin Jovanović jeste da će u Beogradu, kao i drugim gradovima Srbije biti otvorene kancelarije Međunarodne organizacije za zaštitu ljudskih prava.\nTags: Boba Jovanović, LJUDSKA PRAVA, SRBIJA


Festival socijalne zaštite – Info M\nPočetna / Vesti / Festival socijalne zaštite\nFestival socijalne zaštite\nN. Stanković 24. октобра 2017.\tVesti Ostavite komentar 938 pregleda\nGradska sekretarka za socijalnu zaštitu Nataša Stanisavljević prisustvovala je danas otvaranju „Festivala socijalne zaštite” u hotelu „M”. Na ovoj manifestaciji, koju je uz podršku Sekretarijata za socijalnu zaštitu organizovalo Udruženje za psiohosocijalnu podršku deci, omladini i invalidnim osobama, predstavile su se gradske institucije socijalne zaštite, nevladine organizacije, kao i sami korisnici koji su kroz radionice i izložbe radova pokazali svoju kreativnost.\nNataša Stanisavljević je istakla da Grad Beograd uvek ima aktivan odnos prema socijalnoj politici i kreiranju novih prava i usluga socijalne zaštite.\n– Sve nove usluge, uključujući i one koje planiramo da pokrenemo, našim korisnicima treba da omoguće bolji i kvalitetniji život. Zato je i organizovan ovaj festival, jer želimo da pokažemo sav potencijal socijalne zaštite Grada Beograda. Danas su ovde korisnici, institucije, nevladin sektor i na ovaj način želimo da podstaknemo njihovu saradnju i omogućimo razmenu iskustava jer samo tako možemo doći do novih prava i usluga u oblasti socijalne zaštite – kazala je Nataša Stanisavljević.\nPored predstavljanja institucija i radionica njihovih korisnika, u radnom delu festivala organizovan je i stručni skup gde će svako od učesnika govoriti o svojim iskustvima i dati inicijative za dalje unapređenje sistema socijalne zaštite.\n– Želimo da saznamo šta je to novo što bismo mogli da ugradimo u sistem prava socijalne zaštite. U Beogradu danas imamo oko 100.000 korisnika određenih prava i usluga, bilo da su u pitanju korisnici porodično-pravne zaštite, oni kojima je potrebna materijalna pomoć i podrška, osobe sa invaliditetom, stariji sugrađani, deca sa posebnim potrebama ili neka druga kategorija. Mi smo ti koji moramo da osmislimo i pružimo takav sistem čija će bitna karakteristika biti stabilnost. Zato su osnove naše socijalne politike isplaćivanje prava bez kašnjenja i umanjenja, a pored njih smo za protekle tri godine uspeli da uspostavimo i nove sisteme usluga. Tu se ne zaustavljamo, već i narednih godina nastojaćemo da pružimo nove pakete usluga kako bismo pomogli onima kojima je takva pomoć najpotrebnija – istakla je gradska sekretarka za socijalnu zaštitu.\nOvaj festival predstavlja program Udruženja za psiohosocijalnu podršku deci, omladini i invalidnim osobama a podržan je od Sekretarijata za socijalnu zaštitu na javnom konkursu za finansiranje razvojnih programa udruženja iz oblasti socijalne zaštite na teritoriji Beograda u 2017. godini, za šta su opredeljena ukupna sredstva od 784.500 dinara.\nPrema statistici Gradskog centra za socijalni rad u Beogradu su prijavljene 12.642 osobe sa invaliditetom, od čega su 2.321 dete, 979 mladih, 6.820 odraslih i 2.522 starih. Uslugu personalne asistencije koristi 50 lica, a usluge ličnog pratioca 330 dece. Prema podacima, pravo na besplatan obrok koriste trenutno 12.233 lica.\nPrethodno Osigurana bezbednost djaka na Avali\nSledeće Trideset litara deluje zabrinjavajuće


FK Toršavn - Blic Sport\nLazović: Pokazali smo da možemo da se vratimo\nFudbaler Partizana Danko Lazović rekao je da su crno-beli u drugom poluvremenu protiv Toršavna pokazali da mogu da se vrate u meč i naprave preokret, pošto su slavili sa 3:1.\nNikolić: Od dvomeča sa Ludogorecom očekujem potvrdu da ne dobija uvek bogatiji\nTrener fudbalera Partizana Marko Nikolić rekao je da je zadovoljan time što se njegova ekipa plasirala u treće kolo kvalifikacija za Ligu šampiona, ali ne i igrom u prvom poluvremenu protiv Toršavna koji su preokretom pobedili sa 3:1 na Farskim Ostrvima.\nFudbaleri Partizana plasirali su se u treće kolo kvalifikacija za Ligu šampiona pošto su u revanš meču druge runde na Farskim Ostrvima savladali Toršavn sa 1:3 posle preokreta i sa ukupno 6:1 zakazali duel sa bugarskim Ludogorecom.\nNikolić: Ne idemo na egzotičan izlet, moramo promeniti sliku koja ne izgleda lepo\nFudbaleri Partizana ne bi da igraju sa Dinamom u borbi za Ligu šampiona\nPartizan zabranio igračima da daju izjave\nFudbaleri Partizana nisu smeli da daju izjave za medije posle trijumfa nad HB Toršavnom od 3:0 na stadionu u Humskoj, u drugom kolu kvalifikacija za Ligu šampiona.\nNikolić: Korektno za početak, nervozu i sebičluk moramo da menjamo\nTrener Partizana Marko Nikolić nije bio zadovoljan partijom u prvom poluvremenu protiv HB Toršavna (3:0) u drugom kolu kvalifikacija za Ligu šampiona i smatra da je drugi deo recept kako crno-beli treba da igraju.\nPotpisao za Liverpul, pa došao u Humsku: Marković gledao Partizan\nDa prva ljubav zaborava nema potvrdio je i Lazar Marković, koji je iskoristio priliku da odgleda utakmicu bivšeg kluba Partizana.\nPred duel sa Faranima, trener Partizana upozorava: Maksimalna koncentracija!\nFudbaleri Partizana u utorak (20.45), u Humskoj, docekuju HB Toršavn sa Farskih Ostrva u prvoj utakmici drugog kola kvalifikacija za Ligu šampiona. Šef stručnog staba Marko Nikolić kaže da rival zaslužuje respekt.


Apel kosovskim vlastima: Usvojiti Zakon o verskim zajednicama\nKosovo: Konferencija o međureligijskom dijalogu\nNa Kosovu nema potrebe za promocijom međureligijskog dijaloga, zato što je dokazano da su zajednice živele zajedno bez ikakve diskriminacije na verskoj osnovi, poručeno je u utorak na konferenciji poglavara verskih zajednica o međureligijskom dijalogu. Oni su, međutim, zatražili od institucija da što pre usvoje Zakon o verskim zajednicama te izrade zakon o povratku imovine, a kako bi verske zajednice mogle normalno funkcionisati.\nU organizaciji misije OEBS-a na Kosovu, u Prištini je u utorak održana konferencija o međureligijskom dijalogu na kojoj su predstavnici Islamske, Srpske Pravoslavne, Katoličke, Protestantske i Jevrejske zajednice govorili o verskoj baštini, imovinskim pravima i pravnom okviru o slobodi veroispovesti.\nPredsednik Islamske zajednice na Kosovu, muftija Naim Trnava, ovom prilikom je izjavio da verske zajednice na Kosovu nemaju međusobnih problema, te da sarađuju, razgovaraju i gaje suživot, toleranciju i da su uvek dokazale da su faktor stabilnosti u zemlji.\n„Nemamo potrebe da promovišemo međureligijski dijalog. Kroz vekove smo dokazali da živeći jedno uz drugo živimo sa realnošću bez ikakvih razlika i diskriminacija na verskoj osnovi“, kazao je Trnava.\nOn je, međutim, skrenuo pažnju na to da i nakon 14 godina od rata, verskim zajednicama na Kosovu nije regulisan pravni status, što je negativno uticalo na njihov rad. Trnava je dodao da su EU u Izveštaju o napretku, kao i američki Stejt Department poručile kosovskim institucijama da se ovo pitanje mora rešiti što pre. On je takođe nabrojio i pitanja koje državne institucije moraju sa prioritetom rešiti.\n„Usvajanje zakona o verskim zajednicama, izrada zakona o povratku imovine verskih zajednica koja je konfiskovana za vreme ranijeg sistema, raspodela budžeta za finansiranje verskih zajednica, kao i poštovanje verskih prava u javnim ustanovama, naročito u obrazovanju i prilikom zapošljavanja“, kazao je on.\nEpiskop raško-prizrenski Teodosije, ovom prilikom je kao predstavnik SPC na Kosovu, istakao da dijalog nema alternativu i da je potrebna komunikacija kako bi se došlo do rešenja koja su za ovu zajednicu bitna, na prvom mestu život i opstanak. On je dodao da se Srpska pravoslavna crkva suočava sa mnogim problemima, te da je uvek spremna da pristupi zajedničkom rešavanju.\n„Ono što se tiče SPC na prvom mestu jeste da sačuvamo svoj identitet, svoju imovinu, svoje postojanje u ovom vremenu, kako bi sve ono što je do naš došlo, što smo mi primili kao nasleđe, mogli i mi da prenesmo našim potomcima. To je za nas dosta bitno u ovom trenutku. Imamo veliku podršku svih na Kosovu i Metohiji, međunarodnih faktora, i Islamske zajednice, i rimokatoličke crkve, i Protestanske i Jevrejske zajednice. Zaista sa ponosom mogu da kažem, i svima to ističem da mi, verski poglavari na Kosovu i Metohiji, imamo jedno duboko razumevanje i da se slažemo u svemu onome što je najbitnije, a tiče se života, opstanka međusobonog poštovanja i rešavanja zajedničkih problema“, kazao je Teodosije.\nKatolički upravnik Apostolske uprave na Kosovu, biskup Dodё Gjergji, je takođe istakao potrebu usvajanja zakona o verskim zajednicama koji bi omogućio legalno funkcionisanje u skladu sa zakonom i Ustavom Kosova. On je poručio i da se iskren dijalog predstavnika verskih zajednica na Kosovu treba nastaviti u cilju bolje budućnosti za sve.\n„Zajednice se moraju angažovati kako bi se suočile sa poteškoćama ali i kako bi zajedno doprineli boljitku svih, što je jedini način za zdravu saradnju ka stabilnoj budućnosti“, poručio je Dodё Gjergji.\nŠef misije OEBS-a na Kosovu, ambasador Jean-Claude Sćlumberger, kazao je da je da su pravo na slobodu misli, savesti, veroispovesti i uverenja osnovna ljudska prava koja zahtevaju sveobuhvatnu zaštitu u svakom modernom društvu, te da lideri verskih zajednica snose veliku odgovornost u podsticanju uzajamnog poštovanja i razumevanja među zajednicama na Kosovu.


Vesti online / Vesti / Ex YU / Cvijanović: Za nas u RS Srbija je sve\nŽeljka Cvijanović, Ana Brnabić, Milorad Dodik i Aleksandar Vučić\nOna je posle sastanka u Predsedništvu rekla da takva okupljanja služe da se razgovara o mnogim pitanjima i da se zajednički definišu određeni ciljevi i da nikada nisu uperena protiv nekoga.\n- Važno je što smo se okupili ovde u susret Božiću, Danu RS, što smo se okupili na početku godine. Moja zahvalnost i na konstruktivnim razgovorima i na lepoj prilici da svi zajedno učestvujemo u unošenju badnjaka, i pošaljemo poruku da treba da radimo zajedno, da se dobro razumemo i da budemo oslonac jedni drugima - rekla je Cvijanović.\n- Za nas u RS Srbija je sve. Postoji politička, ljudska, ekonomska i svaka druga veza sa Srbijom i ovo je bila prilika da se dodatno stavi pečat na takvu saradnju - poručila je Cvijanović.\n* Dodik: Srpska nikad neće dati saglasnost da BiH prizna Kosovo\n* Dodik: Srbija želi da pomogne, a Srbi u regionu žele mir\nEX YU Željka Cvijanović prebačena u bolnicu\nEX YU Sindikalnu liderku izbacili iz sale


Prijedor: Osposobljavaju se karantini za više kategorija - FOTO - PrijedorDanas.com - Prijedorski gradski portal\nadmin March 30, 2020 Prijedor: Osposobljavaju se karantini za više kategorija – FOTO2020-03-30T17:02:35+02:00 Društvo\nGradonačelnik Prijedora Milenko Đaković i članovi tima za upravljanje karantinima obišli su danas karantin u zgradi Mašinske i Elektrotehničke škole u Prijedoru, koja se nalazi uz Sportsku dvoranu “Mladost” u kojoj je takođe karantin u kojem je trenutno pet korisnika.\n“Formirani su karantini koji će dati odgovor za povratak naših ljudi iz inostranstva koji budu upućeni ovdje, za ljude koji dolaze iz inostranstva, a nisu testirani na graničnim prelazima nego su neobrađeni došli u Prijedor i za ljude starije od 65 godina”, izjavio je Đaković novinarima u Prijedoru nakon obilaska karantina.\nĐaković je naveo da je u toku dogovor i formiranje karantina za potrebe prihvata žena i djece u hotelu “Prijedor”, kao i priprema bolničkih kapaciteta za moguću potrebu prihvata većeg broja zaraženih.\n“Želimo biti spremni – da nas ništa ne iznenadi”, rekao je Đaković i istakao da Prijedor poštuje i izvršava sve naloge Republičkog štaba za vanredne situacije.\nOn je naglasio da karantini imaju osnovne uslove za boravak – centralno grijanje i sanitarne čvorove, a da su hotelski predviđeni za žene i djecu, kao osjetljiviju kategoriju.\nRazdvajanje pojedinih kategorija osoba koje treba da borave u izolaciji preporuka je Svjetske zdravstvene organizacije.\n« Prijedor: Zatražiti pojašnjenja od nadležnih organa za nepotpuno definisana pitanja\nStarijim od 65 godina dozvoljeno kretanje utorkom i petkom od 7.00 do 10.00 časova – VIDEO »


Opcije uplacivanja kredita za Google Adwords\nOvaj tekst smo napisali sa ciljem da se potencijalnim klijentima sto transparentnije predstave mogucnosti ustede prilikom reklamiranja na Googlu, koje proisticu iz nacina placanja reklamiranja.\nPostoje 2 opcije placanja Googlu za reklamiranje:\n1. da uplacivanja kredita za direktno Googlu, sto je najpovoljniji nacin placanja\nPotrebno je da izvadite Internet karticu u Banci Intesa, a uglavnom se moze platiti i Visa Electron karticom. Ukoliko imate Visa Electron karticu, proverite sa svojom bankom da li mozete njom placati preko Interneta. Mi vam napravimo kampanju, vi unesete podatke o vasoj kartici na osnovu naseg uputstva, tako da mi nemamo podatke o vasoj kartici, i u buducnosti nama placate samo nase usluge, a Googlu direktno sa vase kartice placate za kredit na svom Google Adwords nalogu. Zapravo, mi vas obavestimo kada je potrebno povuci sredstva sa kartice, vi nam date odobrenje, i mi uplatimo Googlu direktno sa vaseg Google naloga. Google podatke sa vase kartice snima, i ne prikazuje ih administartoru naloga.\n2. da placate nama, tj. agenciji, pa mi Googlu\nPostoji i opcija da placate nama, tj. agenciji, pa da agencija placa Googlu. U tom slucaju, ukoliko je agencija u sistemu PDV-a, a vi niste, vi bespotrebno placate PDV, jer ne mozete izvrsiti povracaj PDV-a. Cak i ako mozete izvrsiti povracaj PDV-a, bespotrebno pravite posao svojoj knjigovodstvenoj sluzbi, jer na nacin opisan pod brojem 1 mozete na mnogo laksi nacin resiti ovo pitanje.


ZAKON O BEZBEDNOSTI SAOBRAĆAJA NA PUTEVIMA: Kazna za vožnju pod dejstvom zabranjenih lekova iznosi od 15.000 do 30.000 dinara ili zatvor do 30 dana, plus 8 kaznenih poena i najmanje 6 meseci zabrane upravljanja vozilom\nKazna je od 15.000 do 30.000 dinara ili zatvor do 30 dana, plus 8 kaznenih poena i najmanje 6 meseci zabrane upravljanja vozilom.\nČak i neki koji nisu obeleženi posebnim oznakama, i mogu da se kupe bez recepta, mogu da izazovu pospanost i slične simptome, možda u blažoj formi, ali dovoljnoj da vozača dovedu u opasnost tokom vožnje. To, između ostalih, važi i za preparate odnosno pomoćna sredstva koja se koriste u lečenju prehlade i gripa.\nZato, uvek pre uzimanja leka pročitajte uputstvo jer ono uglavnom sadrži eventualni uticaj na vozačke sposobnosti. Malo je, naime, verovatno da će policija utvrditi da neko vozi pod dejstvom zabranjenog leka, ali ako vozač izazove nezgodu, to ga može koštati više od kazne za prekršaje.\nIzvor: Vebsajt Kurir, 08.02.2018.


RTS :: Velika gozba\nVesti Velika gozba\nsreda, 12. apr 2017, 14:06 -> 11:21\nNedavno je u Ambasadi Francuske u Vašingtonu održana završna ceremonija "Festivala frankofone kulture" pod nazivom "Velika gozba", javlja za RTS Ivan Kalauzović Ivanus.\nPredstavnici iz preko 35 diplomatskih predstavništava i Institut Smitsonijan ujedinili su se u promociji kulture sveta, "od kuhinje do zanata". Svaka ambasada je dobila svoj štand, koji je trebalo da ukrasi odgovarajućom dekoracijom, te da posetiocima ponudi autentičnu hranu, piće i male poklone iz zemlje koju prezentuje.\nTako su štand Republike Srbije uredile poslenice naše ambasade, Ivana Mangov i Zorka Keković, i vlasnica zavidne kolekcije balkanskih folklornih kostima Biljana Regan sa saradnicama Natašom Dabetić i Kristinom Čanadi.\nPored neizbežnih lutaka, odevenih u srpsko narodno ruho, bilo je tu i minijaturnih opanaka, čuturica, licidarskih srca, dukata, čokanjčića, raznih rukotvorina i naravno kulinarskih specijaliteta po kojima je Srbija nadaleko poznata.\nManifestacija Velika gozba upotpunjena je i muzikom iz frankofonih zemalja, koja je pratila aktivnosti učesnika.\nU okviru festivala, desetog dana marta, u prostorijama francuske ambasade prikazan je srpski dokumentarni film Obećanje, plod saradnje reditelja Željka Mirkovića i autora Dušana Gajića. Ovo ostvarenje govori o Rogljevu, selu u Istočnoj Srbiji, nekada veoma značajnoj tački na vinogradarskim mapama, u koje se doseljava porodica iz Francuske sa namerom da u sada siromašnom kraju uzgaja grožđe i proizvodi vino. Po završetku projekcije, goste je pozdravio ambasador Srbije u SAD Đerđ Matković, reditelj i autor su odgovarali na pitanja publike, a upriličen je i koktel na kojem su služena vina iz Župe.


Kravata, kravate, zelene, zelena, muska, muske, za smoking, odelo, odela\nZelene kravate - Zelena kravata sa belim tufnama\nmuska kravata za odelo #273\nPravila pri izboru muske kravate nema, ako ne mozete da se odlucite , najbolje je izabrati neki klasican model svilene muske kravate, jednobojne ili sa umerenim sarama. Muska kravata bi trebalo biti do pojasa pantalona ili nesto kraca. Muske kravate uvek moraju biti tamnije od kosulja, sirina muske kravate zavisi od sirine revera na muskom sakou, uvek na muskoj kravati vezite windsor cvor, ali sami procenite da li vam bolje pristaje polu ili pun cvor, nikada nemojte nositi kravatu dva dana za redom. Kada peglate kravate uvek stavite pamucnu krpu preko da ne dobiju nepozeljan sjaj.\nmuska odela, cene, najpovoljnije, online, novi sad, leskovac, vranje, pancevo, smederevo, muske kosulje beograd, muske cipele beograd, muska odela novi sad, kravate novi sad


Dnevno se aktivira 200.000 Android telefona Dnevno se aktivira 200.000 Android telefona – Personal magazin\nDirektor Googlea Eric Schmidt prezadovoljan trenutnim stanjem i konstantnim rastomU izjavi za Reuters, gospodin Schmidt je istakao da je to veliko uvećanje u odnosu na prethodne periode. Recimo, u prvom tromesečju…\nDirektor Googlea Eric Schmidt prezadovoljan trenutnim stanjem i konstantnim rastomU izjavi za Reuters, gospodin Schmidt je istakao da je to veliko uvećanje u odnosu na prethodne periode. Recimo, u prvom tromesečju ove godine, Android je dnevno dobijao 65,000 novih vlasnika, da bi tokom aprila, maja i juna taj prosek narastao na 165,000.\nUkoliko bi se nastavilo ovim tempom, to znači da će do kraja septembra biti prodato čak 18 miliona primeraka, što je recimo duplo više od iPhonea u istom periodu. S obzirom da je platforma stara svega tri godine, ovo zvuči još neverovatnije.\nDnevno se aktivira 200.000 Android telefona was last modified: August 6th, 2010 by Redakcija\nAndroidEric SchmidtGoogleGoogle Android\nSimovi putuju kroz vreme?!


Dr Marina Manić: Pojačan broj virusnih infekcija - Pirot Plus Online\nDr Marina Manić: Pojačan broj virusnih infekcija\n21. februar 2018. 12:30 Društvo Pirot Plus Online\nU februaru se na teritoriji Pirotskog okruga beleži porast oboljenja sličnih gripu, kažu u ambulantama Doma zdravlja. Kako je nedavno u izjavi za Portal Plus onlajn istakla dr Radmila Zec, epidemiolog Zavoda za javno zdravlje, od 22. januara do 11. februara ukupno je registrovano 1.396 oboljenja u svim uzrasnim grupama, naročito u uzrasnoj grupi od 30 do 64 godine i kod mlađih uzrasta od 15 do 29 i od 5 do 14 godina. S obzirom da raste broj laboratorijski podvrđenih slučajeva Zavod za javno zdravlje Pirot je prijavio epidemiju gripa na području Pirotskog okruga Institutu za javno zdravlje Srbije „M.J.Batut“.\nDr Marina Manić, PR Doma zdravlja, kaže da se ovih dana javljaju pacijenti sa virusnim infekcijama. Pored gripa, koji je aktuelan, tu su i respiratorne virusne infekcije i crevne virusne infekcije, a javljaju se i hronični bolesnici sa pogoršanjem stanja, navodi dr Manić.\nSvim pacijentima koji imaju virusnu infekciju savetuje se da prva tri, četiri dana ne dolaze kod lekara, da antipireticima snižavaju temperaturu, piju dosta tečnosti i leže, a ako se stanje pogoršava posle par dana javiti se lekaru. Takođe, preporučuje se svima da izbegavaju ambulante i zdravstvene ustanove, kao i mesta gde boravi mnogo ljudi, rekla je dr Marina Manić.


Obradović: Šta da se radi u opoziciji?! KOLUMNA – Otvoreno\nPočetna Vesti Obradović: Šta da se radi u opoziciji?! KOLUMNA\nnedelja, 15. novembra 2020 : 11:22\nObradović: Šta da se radi u opoziciji?! KOLUMNA\nŠta je naš plan – plan srpske opozicije? To što je bojkot uspeo i što je i sama vlast to morala da prizna skraćenjem mandata lažne i nelegitimne Skupštine i Vlade na godinu i po dana, iako imaju apsolutnu većinu, ne sme da nas zavara jer je na delu i dalje isti nedemokratski mehanizam kojim se želi produžiti vlast po svaku cenu. Najava nove misije Evropskog parlamenta koja bi trebalo da pomogne u dijalogu između vlasti i opozicije – takođe ne sme da nas zavara, jer se prošla delegacija EP nije proslavila svojim posredovanjem već je, naprotiv, dala legitimitet nedemokratskom i antiustavnom izbornom procesu od 21. juna. Šta nam je onda činiti kada ni od vlasti ni od stranaca ne možemo očekivati da nam bilo šta poklone?\nVlada Srbije FOTO: Milica Vučković\n1. Srpska opozicija na plan vlasti za spajanje izbora treba najpre da odgovori zahtevom za razdvajanjem ovih izbora u tri različita termina. Istovremeno treba da tražimo vanredne izbore na svim nivoima, dakle, ne samo republičke parlamentarne već i vanredne pokrajinske i lokalne izbore jer su sve te skupštine bez opozicije nelegitimne i neodržive.\n2. Srpska opozicija potom treba da usaglasi paket uslova koji su neophodni da bi se izborni proces poboljšao i da na tome insistira i pred vlašću i pred stranim posrednicima. To su definitivno sloboda medija za drugačije mišljenje i glas opozicije, a pre svega sloboda RTS, a zatim zabrana funkcionerske kampanje i sprečavanje pritisaka na birače.\nRTS FOTO: Printscreen\n3. Pošto se aktuelnoj vlasti ništa više ne može verovati i ne može se njima samima prepustiti da sprovode ono što se eventualno dogovori u dijalogu, srpska opozicija treba da insistira na formiranju odgovarajućeg radnog tela koje bi garantovalo sprovođenje dogovoreno. Tu forme mogu biti različite: od prelazne, tehničke Vlade stručnjaka, preko ko-ministara iz redova opozicije u ključnim ministarstvima za sprovođenje izbornog procesa, do posebnog Ministarstva ili specijalne Кomisije sastavljene od predstavnika vlasti i opozicije koja bi garantovala sprovođenje uslova za slobodne i poštene izbore.\n4. Lično smatram da srpska opozicija u dijalogu sa vlastima treba da otvori i temu promene izbornog sistema jer postojeći proporcionalni izborni sistem sa zatvorenim izbornim listama i čitavom državom kao jednom izbornom jedinicom ne postoji nigde drugo u Evropi sem u Srbiji i Crnoj Gori, i odavno je zreo za promenu.\n5. Imajući u vidu prošle lažne pregovore na Fakultetu političkih nauka i u Narodnoj skupštini, srpska opozicija mora unapred da planira šta ćemo raditi ako vlast ne bude želela da ispuni naše uslove ili počne da odugovlači pregovore, kao što to već radi Ivica Dačić koji je nedavno izjavio da dijaloga sigurno neće biti do kraja ove godine?\nNajteže i najvažnije pitanje za opoziciju i sve opoziciono orijentisane građane Srbije koji žele političke promene glasi: kako ćemo pritisnuti vlast ako ne bude želela da izađe u susret najnormalnijim zahtevima za slobodne i poštene izbore? Šta ako posrednici iz EP ne budu na tome insistirali kao što su to radili u Severnoj Makedoniji i Crnoj Gori pre nekoliko godina, već ponovo stanu na stranu ovdašnje nedemokratske vlasti? Da li će oni to uraditi iz svojih geopolitičkih i ekonomskih interesa, među kojima je jedan od glavnih računanje na Aleksandra Vučića kao potpisnika priznanja lažne države Кosovo, to je sad drugo pitanje. Кljučno je da mi moramo početi da se spremamo i za taj scenario da ćemo za svoju slobodu, pravdu i demokratiju u Srbiji možda morati da se izborimo sami. A to uopšte nije loše, jer onda nikome ništa ne dugujemo i možemo svoju kuću da uredimo onako kako mi mislimo da treba. U tom smislu, što se tiče Srpskog pokreta Dveri, mi smatramo da nam je potrebna ne samo smena vlasti već promena kompletnog korumpiranog sistema koji ovde traje već pune tri decenije.


Grupa AI stručnjaka traži da se zaustave istraživanja o sistemu nadzora kojim se „predviđa kriminalitet” – Startit\nGrupa AI stručnjaka traži da se zaustave istraživanja o sistemu nadzora kojim se „predviđa kriminalitet”\nU otvorenom pismu apeluju da podaci sakupljeni iz sistema za borbu protiv kriminala ne mogu pouzdano da predvide kriminalitet.\nGrupa AI stručnjaka, sociologa i istraživača u oblasti data science-a prošle nedelje uputila je otvoreno pismo i apel Springeru, vodećem svetskom izdavaču naučnih publikacija i akademskih knjiga, a povod je studija koja je trebalo da bude objavljena u narednom periodu. Istovremeno, iz koalicije koja sada broji oko 1.700 naučnika stiže molba čitavoj akademskoj zajednici da prestane sa objavljivanjem sličnih studija, pogotovo u trenutku kada su mnoga važna socijalna pitanja na području SAD-a vrlo aktuelna.\nKako piše The Verge, tim koji stoji iza polemičnog istraživanja tvrdi da je osmislio sistem koji na osnovu tehnologije prepoznavanja lica može sa 80% sigurnosti da predvidi ko će biti kriminalac, kao i da ne podleže rasnim stereotipima. Grupa AI eksperata navodi da je ovakve i slične sisteme nemoguće napraviti, pogotovo ne tako da su neutralni po pitanju rasnih stereotipa, pošto su zasnovani na kategoriji informacija koja sama po sebi ne može biti neutralna.\n„Istraživanja ovakve prirode, i tvrdnje o preciznosti sistema, polaze od pretpostavke da su podaci koji su sakupljeni u procesima hapšenja i donošenja presuda pouzdani i neutralni indikatori u borbi protiv kriminaliteta. A zapravo nisu, i to su dokazala mnogobrojna dosadašnja istraživanja, pogotovo kada je reč o tretmanu Afroamerikanaca na svim nivoima sistema”, navode eksperti.\nIz izdavačke kuće Springer saopšteno je da je objavljivanje studije odbijeno nakon dubljeg uvida u sadržaj.\nBoston zabranio upotrebu tehnologije prepoznavanja lica\nKada je reč o tehnologiji prepoznavanja lica, ona je negativno vrednovana na još jednom mestu, u Bostonu. Počevši od prošle nedelje, svi nadležni organi u gradu nemaju dozvolu da koriste pomenutu tehnologiju, piše Business Insider.\nGlavni razlozi donošenja odluke su problemi privatnosti i pravljenja greški prilikom identifikacije, koje se češće događaju stanovnicima afroameričkog porekla. Odluka dolazi u istoj nedelji kada se upravo jedna takva situacija dogodila u Denveru, gde je uhapšen Afroamerikanac za kog se putem tehnologije prepoznavanja lica utvrdilo da je načinio prekršaj krađe, a kasnije se ispostavilo da nije.\nBoston je drugi grad po veličini koji je doneo ovakvu odluku, na prvom mestu je San Francisko. Kada je reč o Beogradu, u ovom trenutku nadležne vlasti donose sasvim suprotne odluke. Podsetimo se da je u toku postavljanje 1.000 kamera na 800 različitih gradskih lokacija. Kako sam proces postavljanja prolazi u atmosferi netransparentnosti, organizovana je građanska inicijativa Hiljade kamera, poziva građane da mapiraju sve lokacije na kojima prepoznaju kamere.